Қозоғистонга Ўзбекистондан келтирилган хурмо киритилмади » Новости Узбекистана сегодня: nuz.uz\nНовости Узбекистана → Чойхона → Қозоғистонга Ўзбекистондан келтирилган хурмо киритилмади\n16-10-2018 14:24 0 754 Рейтинг0 Чоп этиш\nҚозоғистонга Ўзбекистондан келтирилган хурмо киритилмади\nҚозоғистонга карантин остига тушган Ўзбекистон хурмоси киритилмади. Ушбу мева экспорт қилувчилар ҳудудига қайтариб юборилди.\nҚозоғистон уч кун муддат ичида қатор республикалардан келтирилгна карантин остига тушган маҳсулотлар тўхтатиб қолинди, деб хабар қилди sputniknews-uz.com нашри Қозоғистон қишлоқ хўжалиги вазирлиги матбуот хизматига таяниб.\n“2018 йил 10-12 октябрь кунлари давомида ўсимликлар карантини давлат инспекторлари томонидан 29 та ноқонуний олиб кириш ҳолатда жами 165,5 тонна карантин остида тушган маҳсулотлар тўхтатиб қолинди. Маҳсулотлар Россия, Қирғизистон ва Ўзбекистондан келтирилган”, - дейилган вазирлик хабарида.\nТекширув вақтида Ўзбекистондан келтирилган 2,5 тонна хурмода карантин объект (Pseudococcus comstocki, Kuwana) борлиги аниқланди.\nУшбу ҳолатлар юзасидан қоидабузарлар маъмурий жавобгарликка тортилди.\nКарантин остига тушган мевалар эспорт қилувчилар ҳудудига қайтарилди.


12 декабрда Москва марказида Чеченистондаги урушга қарши норозилик акцияси бўлиб ўтди.\nУнда бир неча юз киши иштирок этди.\nМитингда сўзга чиққан “Инсон ҳуқуқлари учун” ҳаракатининг лидери Лев Понамарёв Россия ҳукуматини чеченлар лидери Асхад Масхадов билан музокаралар олиб боришга даъват этди.\nМазкур митинг ташкилотчилари орасида урушга қарши ҳаракатлар қўмитаси, Сахаров маркази ва солдат оналари қўмитаси бор эди.\nШу куни Россия президенти Владимир Путин конституция лойиҳаси бўйича Чеченистонда референдум ўтказиш тўғрисида фармонга имзо чекди. Референдум келаси йил март-апрел ойига мўлжалланмоқда.


Мадина мумтоз ва Асал Шодиевалар бахси - Форумистон\nФорумистон » Sayyod муаллифлик лойихалари » Машхурлар журналист ролида » Мадина мумтоз ва Асал Шодиевалар бахси ("Журналист-юлдуз" лойихасида)\nМадина мумтоз ва Асал Шодиевалар бахси\nSayyod Сана: Сешанба, 31-Май-2011, 05:55 | Изох # 1\nСухбат боши сайтда. (Манба)\nАсал Шодиева:- хонанда Зиёданинг клипида суратга тушдинг. Клип ғоясини ўзинг ўйладингми?\nМадина Мумтоз:- (кутилмаганда хонанда Зиёдани чақириб) Зиёда! (бизга қараб) Клип ғояси режиссёр Ёдгор Носиров ва Зиёдага тегишли. Клипга мени Зиёда таклиф қилган.\nБу вақтда бошқа хонада иш билан банд бўлган, хонанда Зиёда ҳам кириб келиб, даврамизга қўшилди.\nАсал Шодиева:- Клип ғояси, нимадан келиб чиқиб ўйланган?\nМадина Мумтоз:- Ҳаётдан! Лекин, Зиёданинг ҳам, менинг ҳам ҳаётимдан эмас! Бошқа кўпчиликнинг ҳаётидан! Кейин, масалан, финалда, дўстини кечирмасдан ўгирилиб кетади-ку, кўпгина клипларда кечиради, ярашиб кетишади. Биз эса, бу нарсани ҳоҳламадик, ҳаётий бўлсин дедик. Қаҳрамон, кечирмасдан, ўгирилиб кетди! Худо учун, дилида кечириши мумкин, лекин ҳаётда кечирганини билдирмайди! Мени ўзимда эса, баъзида уришганим ҳам эсимдан чиқиб кетиб қолади. Мен ўзим шунақаман. Эртаси куни кўриб, гаплашиб кетавераман.\nАсал Шодиева:- Бир тарафдан фикринг тўғри, чунки одам жазоланмагунча, у бу нарсани тушунмайди. Агар инсон нотўғри иш қилса, унга бу ҳақида айтиш керак. Ўтириб, ўйлаб кўр деб. Ўйлайманки, бизни фильмларимизда ҳам шу нарса етишмайди.\nМадина Мумтоз:- Ҳа. Шунинг учун, фильмлар, клиплар ҳаётга яқинроқ бўлса, одамлар шуни тамоша қилишади. Комедия бўлса ҳам, ҳаётга яқин бўлса! Ҳаётий комедиялар бўлади-ку, ўзимизда ҳам қизиқарли воқеалар бўлиб туради. Лекин, бачканалик керак эмас! Мени охирги кўрган фильмим “Қўрғошин”, Зулфиқор Мусоқов фильми, уруш йиллари ҳақида. Кўриб, маза қилдим, тўғриси. Ҳам йиғлайсиз, ҳам куласиз, ҳис қиласиз. Яхши фильм.\nАсал Шодиева:- Санъатда дўст бўлмайди дейишади. Мен бу нарсага қаршиман. Сенда санъатда ҳақиқий дугоналаринг, дўстларинг борми?\nМадина Мумтоз:- Мени ўртоқларим, мени дўстларим мен ҳали ҳеч ким бўлмаган вақтим, яъни оддийгина Мадина бўлган вақтимда ҳам дўст бўлишган.\nАсал Шодиева:- Демак, санъаткор бўлмаганингда, ҳеч киммасмисан?\nМадина Мумтоз:- Йўқ! Ҳозирги ўрним эмас, (тушунтиришга уриниб) ҳеч ким деяпман, яъни Мадина Мумтоз эмас, оддий Мадина эдим. Бу пайтимни мен “ҳеч ким” дейман. Чунки, жамиятда ўз ўрнингни топмагунингча “ҳеч ким” бўлмайсан, фикримча. Ҳеч ким эмасдим ҳақиқатдан. 15 ёшимда, оддий қиз эдим. Қандай қилиб, жамиятда ўрнимни топмасдан, кимдир бўламан? 15 ёшимда санъатга кириб келганман! Унгача, масалан хонанда Зиёда билан 8 ёшимдан бери ўртоқмиз. У пайтларда ота-онамизнинг қарамоғида эдик. Боғларда концертлар берардик. (кулади ва кейин жиддийлашиб) Билмадим, санъаткор бўлгандан кейин ким биландир дўст бўлсанг, масалан, менда кейин танишган одамимга нисбатан барибир шубҳа бўлади. Манфаат кўзламаяптими, деган шубҳа, барибир гумон. Балки у дўст бўлар, билмадим лекин... Масалан, дўст ҳам бўлолмайди, бошқа касб соҳасида бўлса. Баъзида кўчага айланишга чиқишга ҳам вақтинг етмайди. Оддий одамдек, бемалол бўла олмайсан барибир. Санъаткор санъаткор билан ўртоқ бўлса бўлади, лекин уни ҳам кўришишга вақти кам бўлади. Лекин, биз вақт топяпмиз.\nМадина Мумтоз:- Ижоддан бошласак. Ижод борасида янгиликларинг?\nАсал Шодиева:- Охирги янгилик, Халқ артисти Ёдгор Саъдиев билан режиссёр Санжар Шодиевнинг “Жигарбандим” фильмида рол ижро этдик. Шундан жуда ҳам хурсанд бўлдим. Чунки, Ёдгор Саъдиевни жуда ҳам ижодий тарафлама, кучли актёр деб биламан. Тўғриси, қачондир бу актёр билан бирга рол ижро қиламан деб, ўйламаган эдим. Қандайдир, кутилмаган воқеа бўлди. Баъзида, ҳаётингда ҳатто орзу ҳам қилмаган, шундай яхши воқеалар ҳам юз берар экан.\nМадина Мумтоз:- Клипларда ҳам суратга тушиш ниятинг борми?\nАсал Шодиева:- Йўқ! (ўйланиб) Билмадим, мен ўзи расмга тушишни ҳам ёмон кўраман.\nМадина Мумтоз:- (ҳазиллашиб) Лекин, роса тушаман дегин. Фотосессия қиласан!\nАсал Шодиева:- (кулиб) Йўқ! Фотосессияни мен керак бўлгани учун қилганман. “Жаноб ҳеч ким”да суратга тушганимда, фотосессия қилганман. Кейин, “Танго ёхуд адашган совчилар”ни баннери учун, кейин (эслаб) яна икки марта, жами тўрт марта. Тўртинчиси ўзим учун, уни ҳали тарқатмадим. Расмга тушганимда ўзини ноқулай ҳис қиламан. Қандайдир уяламан, туриб, позалар қилиб беришга. Ҳеч нарса қилмай, кулиб туриш эса, ёки клипларда ҳам шамол бериб, жилмайиб, унақа ўрганманганман.\nМадина Мумтоз:- Клипларда сюжетли бўлса-чи?\nАсал Шодиева:- Йўқ. Кино бўлса, қилаётган ишимни сезиб, билиб қиламан.\nМадина Мумтоз:- Биласанми, клип кинодан кўра анча мураккаб! Чунки, 3 минутлик қўшиққа, ҳамма ҳолатни чиқариб бериш керак.\nАсал Шодиева:- Биламан, ўзимга кичиклигимда 2 та клип олганман.\nМадина Мумтоз:- Сен ўзинг айтиб, ўзинг олгансан. Унда ўзинг айтгансан, ўзинг айтаётган вақтда чиқариб бериш осон! Бировни қўшиғига ҳолатларни бериш, анча қийинроқ. Менга масалан, қийинчилик туғдирмаган. Лекин, кино масалан, бир ярим соат бўлса, клип 3 минут ва ўша 3 минутни ичига ҳамма ҳолатларни сиғдириши керак.\nБироз суҳбатлашиб, яна саволларга қайтилди.\nМадина Мумтоз:- Энди, Успенский номидаги мусиқа мактабида ўқиганингга қайтсак. Қайси бўлимида ўқигансан?\nАсал Шодиева:- Хор дрижёрлиги.\nМадина Мумтоз:- Қийналмаганмисан? Нечанчи синфдан ўтгансан? 5-синфданми?\nАсал Шодиева:- Йўқ. ўзимизда 7-синфни тугатиб, кейин 7 – синфдан мусиқа мактабига ўтдим. Дрижёр бўлмаган бўлсам ҳам, мен у ердан кўп нарса олдим. Улардан миннатдорман.\nМадина Мумтоз:- Фортопиано йўналиши бўйича ўқиганмисан?\nАсал Шодиева:- Асосан, вокалда ўқиганман. Успенскийда вокал бўлмагани учун, дрижёрликка ўтиб кетдим.\nМадина Мумтоз:- Азиза деган қиз билан гуруҳ тузгандинглар. Гуруҳингларни номи?\nАсал Шодиева:- “Асал–Азиза” эди. Биз ном ҳақида ўйламагандик. Бизни бошида битта “Тошкентим” деган қўшиғимиз бўлган. Ҳамма бизни “Тошкентим” деб чақиришарди. Кейин аста–секин “Асал–Азиза” бўлиб кетдик.\nМадина Мумтоз:- Ўша пайтга қайтгинг келадими?\nАсал Шодиева:- Жуда ҳам.\nМадина Мумтоз:- (кулиб) Унда нимага яна қўшиқ айтмаяпсан?\nАсал Шодиева:- Энди иккита нарсани олиб кетиш қийин–да. Ҳозир мени ўқишим ҳам бор. Кейин, ҳали ҳаётда нима ҳоҳлаётганимни ва менга нима кераклигини аниқ тушуниб олмадим. Шунинг учун, ҳаммаси ўз йўлида кетаверсин, кейин қанақадир ўзи йўли чиқиб қолар.\nМадина Мумтоз:- Келажакда оилали бўлсанг, санъатни танлайсанми? Ёки оилани? (кулади) Бу айтиб бўлинган ва эскирган савол!\nАсал Шодиева:- (кулиб) Бу савол менимча, эндиликда одобдан ҳам эмас! Албатта, ҳамма учун оила!\nМадина Мумтоз:- (кулиб) Ҳамма турмуш қураётганда, шундай деб турмуш қуради–да, кейин эса? Масалан, мен ҳам ҳар доим оила дейман. Лекин, санъатдан кейин турмуш қуришади, кейин шунча қилган каръерасини кўзи қиймайди.\nАсал Шодиева:- Сабаби, бу инсонни худбинлиги, кейин санъат бу шунақа нарса, барибир тортиб кетади. Бу ўша сени чиқариб олмоқчи бўлган одамга ҳам қийин бўлади, ўзинг ҳам куч қўшмасанг, бу нарсадан чиқиб кета олмайсан. Ўзингга ҳам ёқадиган, эрингга ҳам ёқадиган ҳаёт кечира олмайсан. Ўртада қолиб кетасан, аросатда. Иккита нарсани олиб кетиш жуда ҳам қийин ҳаётда. Ҳам оила, ҳам санъат. Ҳамма айтади, сен ташлолмайсан, бу қийин деб, албатта бу гапларни эшитиб хафа бўламан. Лекин, ким билади? Уларни назаридан ҳам кучлироқ инсондирман?\nМадина Мумтоз:- (кулиб) Энди мен биринчи қадамни ташладим, кинодан кетса бўлар экан. Рол ўйнамай турса бўлар экан.\nАсал Шодиева:- Сени қўшиқ куйлашинг, қувватлаб, ушлаб турибди.\nМадина Мумтоз:- Мен эшитганман, сен қўшиқчилар киноларда суратга тушишига қарши бўлаётган экансан. Чиндан ҳам бунга қаршимисан?\nАсал Шодиева:- Йўқ, буни нотўғри талқин қилишибди. Мендан бу нарсага қанақа қарайсиз, деб сўрашади. Мен айтаман, агар қўшиқчилар кинода ўйнаса, агар киноактрисалар ашула айтиб юборса, мен албатта қаршиман. Лекин, бу нарсани шундай бир даражада олиб чиқсанг ҳеч ким гапирмайди. Агар одам талантли бўлса, шу нарсага кўзи етса чиқсин. Кўзи етмаса...\nМадина Мумтоз:- Кўзи етса чиқади–ку, кўзи етмаса қандай чиқади?\nАсал Шодиева:- Ўзи кўзим етади деб ўйлайди. Бу унинг айби эмас, бу унинг ёнидаги одамларнинг, режиссёрларнинг айби.\nМадина Мумтоз:- Шундай бўлса ҳам, режиссёрлар уларни қайта таклиф қилишаверади.\nАсал Шодиева:- Кимни?\nАсал тасодифан, даврада ўтирган Зиёдага қарайди.\nМадина Мумтоз:- Зиёда, Нигора, Шахзода... (кулиб юборади)\nАсал Шодиева:- Сен уларда ва ўзингда ҳам, актёрлик маҳорати етарли эмас деб ўйлайсанми?\nМадина Мумтоз:- Йўқ, бундай эмас. Лекин, барибир чақиришади–ку. Масалан, Зиёда кинода рол ижро қилишни ёқтирмайди!\nАсал Шодиева:- Баракалла. Бунинг учун, уни ҳурмат қиламан.\nМадина Мумтоз:- (кулиб) Лекин, Зиёда яхши рол ижро эта олади ва унда яхши чиқади. Фақат битта хато, дубляжда Зиёдага умуман, тўғри келмайдиган овоз беришади.\nАсал Шодиева:- Ўзингда–чи?\nМадина Мумтоз:- Мен дубляжда ўзимга ўзим овоз бера оламан. Лекин, бир хил пайтларда партнёримга берилаётган овоз йўғонроқ бўлади. Мен овоз берсам, унинг овозини ёнида, худди ота–бола гаплашгандек бўлиб қолади.\nАсал Шодиева:- Мендан кўплар сўрайди, ўзингизни ролингизга ўзингиз овоз бермайсиз деб. Ҳар биттасига тушунтириб қийналиб кетасан барибир. Овоз бериш учун ҳам одам ўрганиши керак, ўқишни битириши керак.\nМадина Мумтоз:- Лекин, мен овоз беришга ҳеч қачон қийналмаганман. Менда фақат битта муаммо, ўша партнёрларимнинг овози. Кўпинча Фатхулла ака Масъудов овоз берадилар уларга ва Фахриддин Шамсиматов овоз берадилар. Мен уларнинг ёнида гапирсам, кичик қизлигим билиниб қолади. “Жаноб ҳеч ким” фильмида эса, ўзим овоз берганман. Лекин, кўпинча, ўз ролларимга ўзим овоз бераман, ҳаракат қиламан. Лекин, бу жуда ҳам қийин. Бунинг учун ҳам ўрганиш керак. Сенга ҳам маслаҳатим, агар имконияти бўлиб қолса, ўзинг учун қараб ўтириб, ўргангин. Менга ёқмайдиган бир жиҳати, (кулиб) фильмларда барибир баъзи бир товушларни чиқариб бериш ҳолатлари бўлади. Овоз режиссёрлари қараб туришади. Агар бу ёқда туриб “эҳҳҳ” деб овоз бериб қўйсанг ҳам, барибир уларнинг ёнида комплекс бўлади. Шу тарафлари қийин. Мен барибир дубляжда овоз бераётганларга қойил қоламан. Мен уларнинг даражасида эмасман, лекин барибир ҳаракат қиламан ўзим овоз беришга.\nМадина Мумтоз: – Фильмларда режиссёрлар билан ҳеч тортишиб қолгансан?\nАсал Шодиева:- Қачонки, мени шаънимга тегмайдиган нарса бўлса. Масалан, сценарийда тўғри келмайдиган нарса бўлса, ёки партнёр билан қанақадир гапиргим келмайдиган нарса бўлса, мен унда, мана шу нарсани олиб ташласангиз, яхши бўларди, деб айтишим мумкин. Бу кино–ку, дейишади баъзилар. Мен шу нарсани ижро этяпман–ку. Мендан кейин бориб, яна кимдир ҳам шундай қилиши мумкин. Ўзбек қизи, масалан доим ўзини ибоси билан машҳур. Партнёрингга келиб, “мен сизсиз яшолмайман” дейиш, бу қандай бўлади? Кейин буни кўриб, бориб, бошқа қизлар ҳам шундай қилади. Бир хиллар мени ақл ўргатяпти, деб ўйлайди. Мен сендан яхшироқ биламан, деган гаплар ҳам бўлади. Лекин, ҳамма режиссёрлар ҳам тушунишга ҳаракат қилишган. Тортишувлар бўлмаган.\nМадина Мумтоз: – Унда тортишувсиз, ролга кўниб қўя қоласанми?\nАсал Шодиева:- Йўқ! Агар менга ёқмайдиган нарсалар бўлса, мен доим айтаман.\nМадина Мумтоз: – Лекин, шунақаси ҳам бўлиши мумкин–ку. Режиссёр ўз фикрида туриб олади, йўқ мен режиссёрман, мен айтгандек бўлиши керак деб.\nАсал Шодиева:- Ҳар доим мени тушунадиган ва тушунмайдиган одамлар бўлади. Агар мени тушунадиган одам бўлса, режиссёр ҳам, эшитади.\nМадина Мумтоз:- Баъзида, режиссёрлар биздан ёши катта бўлгани учун, биз гапирсак қабул қилмаслиги мумкин. Бошқа одамлар билан, икки–уч киши бўлиб гапирсак, шунда ўзгартиради. Ўзимиз бориб гапирмай, ассистентга ҳам айтишимиз мумкин.\nАсал Шодиева:- Ёки сценарийдан ўзгартириш киритамиз.\nМадина Мумтоз: – Лекин, шундай ҳолатлар ҳам бўлади. Баъзан, сценарий берилганида, бошқача бўлади ва суратга олиш жараёнида, кутилмаганда ўзгариб кетади. Кейин эса, фильм экранга чиққанида, яна бутунлай бошқача бўлади.\nАсал Шодиева:- Тўғри! Ўзгариб кетади ва умуман тушунмайдиган ҳолат бўлиб қолади.\nМадина Мумтоз: – Шундай ҳолатлар сенда ҳам бўлганми?\nАсал Шодиева:- Ҳа, бўлган. Масалан, “Уйланиш” фильмида. Ҳамма билса керак. Фильмда келин кўйлак яъни тўй кўйлаги кийишим керак бўлган саҳна бор эди. Мен шу саҳнани олиб ташланглар деганман. Мен келин кўйлакни кийгим келмаган. Улар эса, “Йўқ, бу 4 секундгина бўлади, кинода. Фильмни номи уйланиш! Бу нарса керак!” дейишган. Энди у пайтлар, шоубизнес ҳаётини билмасдим, ишониб хўп деганман. Фақат, ҳамма жойда чиқиб кетмасин дегандим. Кейин қарасам, ҳамма газеталарда шу суратлар! Афишани ҳам, шу сурат билан чиқариб қўйишган. Шунда ичимдан ғалати бўлиб кетганман. Кейин, ҳар хил гап–сўзлар чиқаришган, Алишер ака билан. Умуман, кейин бу режиссёрни фильмида суратга тушмадим, чақирдилар, “Қоракўз” ва охирги Нигора билан суратга олган фильмларига. Ўз ихтиёрим ўзимда. Режиссёрлар ҳам кўп, актрисалар ҳам. Лекин, мен энди ишонмайдиган бўлиб кетганман. Чунки, бу нарсани кутмаган эдим.\nМадина Мумтоз:- (овозини ўзгартириб) Ҳазил ва жиддий савол! Сен яхши кўрган одам семиз, гавдали ва қориндор бўлса! Яхши кўриб, ёқтириб қолсанг, нима қиласан? (кулиб юборади) Менга бугун шундай савол беришди! Америкада семириш эпидемияси авж олган. Шунга асосланиб беряпман. Бизда ҳам шу нарса кўпайяпти. Ёш-ёш йигитлар қорин солиб, киши бўлиб олишган.\nАсал Шодиева:- (ўйланиб, аниқ ва қатъий) Мен бундай одам билан яшамасдим!\nМадина Мумтоз:- (кулиб) Масалан, сен шундай одамни ёқтирдинг!\nАсал Шодиева:- Мен бундай одамни ёқтирмайман!\nМадина Мумтоз:- Масалан, ётирган пайтингда ундай эмас, кейин гаплашганингдан кейин, кутилмаганда ўзини қўйиб юборди. Ташқи кўриниши хунуклашди. Нима қиласан?\nАсал Шодиева:- .....................\nМадина Мумтоз:- Мен бўлганимда, масалан, у билан бирга спорт залига бориб, шуғулланиб, кунига бир маҳал овқат бериб, ёрдам берган бўлардим.\nАсал Шодиева:- Агар одамга ўз танаси, бундай ҳолатда юриш қулай бўлса, бемалол.\nМадина Мумтоз:- Агар севган одаминг шунақа бўлса–чи?\nАсал Шодиева:- Менга бу нарса кўринмаса керак. Қанча – қанча одамлар бир-бири билан яшашяпти-ку.\nМадина Мумтоз:- Яхши кўрган одамингни камчилиги кўринмайди, демоқчимисан? Лекин, ҳозиргина сал бошқача гапирдинг. (кулиб юборади) Яхши кўрган одаминг шундай бўлса, берган саволимни қаранг...\nАсал Шодиева:- Ҳозир шу нарса кўпайиб кетди. Яхши кўриб, турмуш қуришади-да, кейин бир-бирини жонига тегишадими, ажралишлар кўп. Арзимаган нарсалардан.\nМадина Мумтоз:- Бир-бирини тушунмасликдан-да. Бир-бирини тушунишга ҳаракат қилиш керак.\nАсал Шодиева:- Мени бобом билан бувим ҳалигача бирга. Аёл киши чидаши керак. Бизникилар билмадим.\nМадина Мумтоз:- Синглинг Робия санъатга кириб келаман деса, нима қиласан?\nАсал Шодиева:- Мен ўзи синглимни беркитиб юраман. Онам уни ҳам актриса бўлишини истайдилар. Мен онамга тушунтирсам, улар бирибир нима бўлаётганини, бу ишни қийинлигини билмайдилар.\nМадина Мумтоз:- Онанг ўзлари актриса бўлишни ҳоҳлаганмилар ёшликларида? Ёки санъат шинавандасимилар?\nАсал Шодиева:- Йўқ. Ойим санъатни яхши кўрадилар. (кулиб) Мени ва синглимни яхши кўрадилар. Исмлари Сурайё. Албатта, ҳар бир она фарзандини телевизорда чиққанини кўриб қувонади. Лекин, буни ортида нима турганини, қанчалик қийинлигини билишмайди. Улар синглимнинг ҳам актриса бўлганини кўргилари келгандир? Кейин ҳар доим мен тўғримда гапираверишса, синглим ғалати бўлиб қолади. Мен эса, синглимни қўллаб-қувватлашга ҳаракат қиламан.\nМадина Мумтоз:- Менга меҳмонга ёки бирор жойга борганда, фақат санъаткор сифатида муомала қилиб, санъаткорлар ҳақида саволлар беришлари ёқмайди. Энг қизиғи, биз санъатни ичида бўлиб, билмаган янгиликларимизни кўчадагилар, биздан кўра яхшироқ билишади.\nАсал Шодиева:- Биз энди ҳеч қачон оддий инсон бўлиб юра олмаймиз.\nМадина Мумтоз:- Яна савол беришга қайтсак. Ўтган йили мен Туркияга кетгандим. Келсам, “M&TVA 2010” тақдимотида, номинацияда бешталикка кирибман. Улар қаторида сен ҳам бор эдинг. Мен жуда қувондим. Лекин, кейин кутилмаганда ҳаммаси ўзгариб кетди.\nАсал Шодиева:- Тақдимотга 2 кун қолганда.\nМадина Мумтоз:- Ҳа. Шунга муносабатинг? У ерда Шаҳзода Матчонова, Севара Солиевалар ҳам бор эди. Бу суратга тушилган фильмлар сонига ҳам боғлиқми? Ёки бошқа....? Нимадан шундай бўлди деб ўйлайсан?\nАсал Шодиева:- (ўйланиб) Балки, мени у ерда кўплар танимас. У ерда ҳамма ёши катталар бўлса. Балки улар мени фильмларимни кўришмагандир. Балки, мени жуда ҳам ёш деб билишгандир? Чунки мен 18 ёшда эдим. Ҳар хил сабаб бўлиши мумкин.\nМадина Мумтоз:- (самимий) Мукофотни Дилноза опа олдилар. Уларни жуда ҳурмат қиламан ва жуда хурсанд бўлдим. Лекин, бир тарафдан тушунмовчилик ҳам бўлиб қолди. Сен бунга қандай қарайсан?\nАсал Шодиева:- Тўғрисини айтсам, мен шу нарсага тайёрланиб, кўйлак ҳам тайёрлаб қўйгандим. Ютишга эмас, тақдимотда иштирок этишга! Энг ҳайрон қолганим, менга одамлар овоз беришган. Улар нима деб ўйлашади? Қани овоз берган одамим дейишмайдими? Тўғриси, мен томошабинлар ва мухлисларим учун хафа бўлдим. Улар овора бўлиб, пул кетказиб овоз беришган ахир.\nМадина Мумтоз:- (самимий) Дилноза опани мукофот олганликларига муносабатинг? Улар деярли яқин қолганда, номинацияга қўшилиб қолдилар.\nАсал Шодиева:- Дилноза опани учталикда борликларини билиб, аниқ шулар оладилар дегандим. Мени улар учун олиб ташлашди, деб ўйламайман. Бунга кимдир айбдор деб ҳам ўйламайман. Балки кимдир айбдордир, балки ҳеч кимни айби йўқдир, билмадим. Бу саволга жавоб беролмайман. Нима дейишни ҳам билмайман.\nМадина Мумтоз:- Ҳали ҳаммаси тақдирланишлар олдинда. Чунки, сенда лаёқат бор. Кўнглингни чўктирма дейману, лекин ўша пайт барибир...\nАсал Шодиева:- Кўнглим чўккан, чунки мен кутмаганман. Агар менга кимдир қўнғироқ қилиб айтганида ҳам майли эди. Тасодифан билдим. Қўнғироқ қилиб айтиб қўйиш ҳам, одамгарчиликка киради-ку. Билмадим, ўзимга эътибор қаратишларини талаб қилишга, ҳали ёшман, деб ўйлайман.\nМадина Мумтоз:- Яна ҳам яхшироқ ҳаракат қилишинг керак.\nАсал Шодиева:- Шундай деб ўйладим, лекин фақат 2 та фильмда суратга тушдим.\nМадина Мумтоз:- Лекин, арзигулик фильмларда!\nАсал Шодиева:- Билмадим, томошабин қандай қабул қилади? Лекин, у фильмларда сценарий жуда ҳам яхши ёзилган. Айниқса, “Жигарбандим” фильмида. Мен ҳар хил фильмларда суратга тушиб ташламоқчи эмасман. Чунки, томошабинлар олдида масъулият ҳисси бўлиши керак деб ўйлайман. Кўриб, Асал Шодиева чиққанми, демак, яхши фильм бўлиши керак, дейишларини ҳоҳлайман. Кимгадир пул келтириши учун эмас, томошабинлар учун рол ўйнашни ҳоҳлайман. Шундай фильмларда иштирок этсам. Ҳозир бундай фильмлар кўпаймоқда.\nМадина Мумтоз:- Фильмлардан олган энг катта гонораринг? Айтгинг келмаса, қанчалигини айтма, қайси фильмдан эканлигини айтсанг ҳам бўлади.\nАсал Шодиева:- Охирги рол ижро этган фильмим “Жигарбандим” фильми. Бу қандайдир даража ошгани учун эмас, бу фильм бошқа шаҳарда суратга олингани учун! Суратга олиш ишлари, икки ҳафтада давомида, Навоийда бўлиб ўтди. Бу даражага етишимда, онам доим қўллаб-қувватлаганлар. Ўзи умуман, кўп нарсада ота-она қўллаб-қувватламаса, одам ҳеч нарсага эришмас экан.\nМадина Мумтоз:- Тўғри. Шу даражага етишгача, одам минг ўлиб-тирилади-да. Мен жуда катта даражага эришмаган бўлсам ҳам, лекин шу даражага етишимга ишонмаган одамлар бўлган. Кулишган, ҳе-ҳе сенми? –дейишган.\nАсал Шодиева:- Яқинларинг, ота–онанг, баъзида ишонмайди сени катта бўлиб қолганингга.\nМадина Мумтоз:- Уларнинг назарида биз ҳали ҳам кичкинадек. Мен ўзим ҳам, ўзимни ҳали ҳам 15 ёш деб ўйлайман. Аям “Қачон катта бўласан?” – дейдилар. “Катта бўлиб нима қиламан?” дейман. Хуллас, сенга саволим, қачон турмушга чиқмоқчисан?\nАсал Шодиева:- Мен 15 ёшимда, “19 ёш катта ёш, турмушга чиқадиган вақт” дегандим. Мана 19 ёшдаман, ҳали ҳам ўзимни кичкина деб ҳис қиламан. Эрга тегиш, қанақадир кўника олмаяпман шу нарсага. Қачонки, худо шу нарсани кўнглимга солса, мен шунга тайёр бўлсам.\nМадина Мумтоз:- Ўзингга ёқадиган одам учраса! Мен ҳам, 19–20 ёш, ўҳ–ҳў! дердим. Мана 20 ёшдаман. Кимга қандай билмайман, лекин ўзим учун ҳали ҳам кичкинаман. Бошқа бировнинг оиласини эплаб кетиш, эрталаб туриш, ҳамма ишни билсам ҳам, барибир қўрқув бўлади. Мана ҳозир ҳоҳлаганимча ухлайман, ўзим пул топиб, билганимча ишлатаман, ўзимга ярашган, ўзим ҳоҳлаган кийимни кияман. Эртага–чи, қўрқаман, турмуш қурсам, турмуш ўртоғимнинг қўлига қараб қоламанми, дейман. Яшаб кетиш, кўникиш, бошқа оила.... Ҳамма қизнинг бошида бўлса ҳам, қўрқинчли! Масалан, дейлик сен санъаткорга турмушга чиққан бўлармидинг? Мен, ўзим, масалан, қатъий равишда йўқ! Санъаткорга турмушга чиқмасдим! Чунки, мен рашкчиман, ҳоҳламайман. Бирга яшаётганларга эса, қойилман! Дейлик, агар санъатдан кечиб менга турмушга чиқ деса–ку, умуман рози бўлмайман!\nАсал Шодиева:- Йўқ, мен ҳам санъаткорга турмушга чиқмасдим. Чунки, жуда қийин бўлади, икки санъаткорнинг бирга яшаши. Кейин, санъаткор эркакларни ўзи санъаткор аёлга уйланишмайди. Иккинчидан, санъаткор эркаклар доим янги, чиройли нарсага интилишади ва тушунарсиз бўлишади.\nМадина Мумтоз:- Мен умуман, санъаткорга тегмасдим. Бошидан санъаткорми, йўқ!\nАсал Шодиева:- Эркак киши оилани таъминлай олиши керак. Икки санъаткорга қийин бўлади. Билмадим, санъаткорлар ҳам ёмон эмас, лекин санъаткорга турмушга чиқмасдим.\nБу мавзу баҳсга айланиб кетди ва бироз ўтиб, суҳбатга қайтилди.\nМадина Мумтоз:- (кулиб) Келажакда нечта фарзанднинг онаси бўлишни ҳоҳлайсан? Сен менга савол бердинг, фарзандларингга нимани таъқиқлайсан деб. Ўзинг–чи? Фарзандларингга, нимани таъқиқлайсан?\nАсал Шодиева:- Фарзандни биринчиси ўғил бўлсин! Қолганини кўрамиз. Битта болани боқа олсанг, иккинчи бола ҳам бўлади. Яхшиси, икки фарзанд кўргин–да, унга ҳамма нарсани бера олгин, кўп фарзанд кўриб, таъминлай олмагандан кўра. Вазиятга қараш керак. Таъқиқ масаласида эса, фарзандларимга айнан, компьютерни таъқиқлаган бўлардим!\nМадина Мумтоз:- Охирги пайтларда нимага қизиқяпсан?\nАсал Шодиева:- Охирги пайт ўқишимга жуда ҳам қизиқиб кетдим. Интерьер–дизайнерликка ўқияпман. Жуда ҳам қизиқарли касб, агар кино халал бермаганда, бу касбни маза қилиб ўрганардим. Ҳозир, иккиси бир–бирига бироз халақит беряпти ва сал улгура олмаяпман. Бу ўқишни шунчалик қийинлигини билмасдан кирдим. Ҳар икки нарсага баравар улгуришга ҳаракат қилаётганим учун, етарлича завқ ололмаяпман.\nМадина Мумтоз:- Сочингни қайси рангга бўягансан?\nАсал Шодиева:- Хинага.\nМадина Мумтоз:- Сочингни ўстирасанми?\nАсал Шодиева:- Йўқ. аксинча, яқинда калта қилиб кестирмоқчи эдим.\nМадина Мумтоз:- (кулиб) Ўлдирардим–да! Чунки, “шапка” қилиб кесганингда, роса хафа бўлдим. Ўзим сочимни кесиб, роса афсусланганман.\nАсал Шодиева:- Ҳозирги сочинг ўзингникими? Ёки улаганмисан?\nМадина Мумтоз:- Ўзимники! Ҳозир ўсиб кетди!\nМадина Мумтоз:- Ўзинг ҳали ҳам қўшиқ айтяпсанми?\nАсал Шодиева:- Ҳа.\nМадина Мумтоз:- Ҳафтада неча марта вокал билан шуғулланасан? Мен, ҳар куни қўшиқ айтаман. Қўшиқ айтмасам, касал бўлиб қолсам керак.\nАсал Шодиева:- Ҳозир ойда бир марта, чунки, вақтим йўқ.\nАсал Шодиева:- Сенга берилган энг ғалати савол?\nМадина Мумтоз:- “Вой, мен сизни мухлисингизман! Исмингиз нима?” Шу саволни беришган!\nАсал Шодиева:- Менга эса, “Юзингиздаги холингиз ўзингизникими? Холингиз ғашингизга тегмайдими?” деган саволлар беришган.\nМадина Мумтоз:- (кулиб) Артиб кўринглар, биласизлар, демаганмисан?\nАсал Шодиева:- Бунақа саволларни бериш керак эмас! Лекин, балки кимгадир қизиқдир, кимдир хол қўйиб олмоқчидир!\nМадина Мумтоз:- Фаросатсиз саволлар!\nАсал Шодиева:- Баъзи қизлар бор, савол беришади: “Сиз қандай қилиб кинога тушиб қолгансиз? Мен ҳам тушгим келяпти” деб. Шундай қизларга айтадиган сўзларим бор! Қизлар! Бизни касбимиз осон эмас! Бу касбга тушиш учун кўп нарса қилманглар! Ўз устингизда ишлаб, шу касбга ўқинглар! Агар чиндан эришмоқчи бўлсангиз, албатта! Шунчаки, эмас! Ҳозир ҳаммани ё кинога чиққиси келади, ёки қўшиқ айтгиси келади. Балки, билмадим, озгина ақлини йиғиб олишса ҳам, яхши бўлармиди. Қўпол гапирмоқчи эмасман! Улар, кинода чиқсам, қўшиқ айтсам, ҳамма санъаткорлар билан гаплашаман, машҳур бўламан деб ўйлашади. Мақсади шу! Лекин, аслида бу осон эмас! Ҳамма санъаткорлар ҳам, кинодаги каби эмас, ҳаётда. Бу касблар, осон касб эмас! Масалан, бир фильмда, бир шифокордан кичик бир саҳнани ижро қилиб бериши сўралган эди. Шифокор жуда қийналиб кетди ва бизга, “жуда ҳам қийин экан – ку, ишингиз! Мен бундан кўра, иккита операция қилиб чиққаним осонроқ!”, деганди.\nМадина Мумтоз:- Энг қийналган фильминг? Партнёрдан қийналганинг-чи? Мен энг қийналган фильм “Лола”. Ҳеч қайси партнёр билан қийналмаганман.\nАсал Шодиева:- Энг қийналган фильмим, бу “Учар қиз”. Партнёрдан қийналганим, “Танго ёхуд адашган совчилар” фильми! Қўрқмасдан айта оламан. Чунки, бу фильмда партнёрим, профессионал актёр эмас эди.\nМадина Мумтоз:- Баланд пошнали туфлида қанча вақт юра оласан? Мен баланд пошнада қанча юрсам ҳам, бемалол юравераман.\nАсал Шодиева:- Фақат жуда зарур бўлганда, баланд пошнали туфли кийишим мумкин. Одатда, паст пошнали оёқ кийимда юраман.\nХудди шу савол хонанда Зиёдага ҳам берилганда, оёқларидаги қулай крассовкаларига ишора қилиб кулиб қўйди.\nМадина Мумтоз: - (кулиб) Ҳамма ҳам шу.\nЛойиҳа давомида Асал ва Мадина бир-бирларига кутилмаган саволлар бериб, баҳслашиб ҳам кетдилар. Лекин, бир-бирларига қувноқ ҳазил саволлар ҳам бериб, қизиқарли жавоблар ҳам қайтардилар. Ҳар иккиси ёш бўлса ҳам, интилувчанлиги ва ўз меҳнати билан шоубизнес оламида ўз ўрнини топганлиги, ҳамда ўз мухлисларига эга эканликлари билан бошқалардан ажралиб турадилар. Улар лойиҳа давомида, ўзлари ҳақидаги кўпгина маълумотларга аниқлик киритдилар.\nСаида Вахобова ёзиб олди\nLoading Сана: Сешанба, 31-Май-2011, 12:54 | Изох # 2\nTo'g'risi bu loyixani nomi qanaqa . ikki yosh qobilyatli aktrisa qanday uchrashib qolishti. suxbat yaxshi o'tibti. Madina Mumtoz da baribir ko'proq narsa bor. savol va javoblariga etibor bersak.\nanvarshox Сана: Сешанба, 31-Май-2011, 13:52 | Изох # 3\nMadina haqiqatda tarbiyasi a'lo qiz, lekin kino sohasida ham uni ko'rishni xoxlardim, ijodi bachkana könglga tez tegib qoladganlar xilidanmas. Shunchaki emas yonib ijod qiladi. Profesionalikka qadam seziladi unda. Tak chto tak derjat!\nParvina Сана: Сешанба, 31-Май-2011, 17:48 | Изох # 4\nAsal Shodiyeva 19 yoshda ekanmi? Madina Mumtozni qo`shiq kuylashlari yoqadi.\nShahzod Сана: Сешанба, 31-Май-2011, 22:36 | Изох # 5\nBu loyihani nomi JURNALIST-YULDUZ ! Suhbat qiziqarli chiqibdi,kopro Madinani savol-javob fikr yoqdi.keyin rejisorlar bu qizga o'g'il bola rolini beraverishgandan,Madina ularda bezor bugan shekilli ) ohiri kinodan chiqdi.O'zi ashula etgani ming bor YAHSHI !\nDilya Сана: Чоршанба, 01-Июн-2011, 10:38 | Изох # 6\nAn4a qiziqarli bolibdi manga yoqti Asalni 19 yowda ekanligini endi biliwim. . .Janob he4 kimda roli ajoyib 4iqqan ( Ey, ty 4to :D) Madina Mumtoz o'ynagan rollariga gap yoq.\nbek88 Сана: Жума-муборак кун!, 14-Окт-2011, 22:26 | Изох # 7\nbu mavzu oldin xam bulivdiku ikkala akterisa xaqida\nДобавлено (14-Окт-2011, 21:26)\nasal shodeyvaga yaxshiroq uynaydi manga yoqadi uynagan rolari\nledy Сана: Жума-муборак кун!, 14-Окт-2011, 22:40 | Изох # 8\nБу худди уша олдинги мавзу, шунчаки оркада колиб кетган, ёки бош мавзуда хам купчилик фикрларини билдиришган\ndj-diza Сана: Жума-муборак кун!, 14-Окт-2011, 22:45 | Изох # 9\nBek88 zamonlar osha sayohat qilgan. Vaqtga e'tibor qarating bek janoblari.\nwin4estr Сана: Пайшанба, 27-Окт-2011, 13:01 | Изох # 10\nAsalni bun4ali yow deb oylamagandim\nДобавлено (27-Окт-2011, 12:01)\ngulim89 Сана: Якшанба, 10-Мар-2013, 20:27 | Изох # 11\nAsal shodiyevaga omad\nKAROL Сана: Пайшанба, 13-Мар-2014, 12:55 | Изох # 12\nASAL SHODIYEVA CHIROYLI VA QANDAY RO'L O'YNAMASIN HAMMASIGA MOS KELADI.ENDI MADINA MUMTOZGA KELSAK U JUDA SERYOZNI RO'LLARNI O'YNASHGA UMID QILIB QOLAMIZ?


Mikrobiologiya tadqiqodlarinining asosiy metodlari » Biologiya » Slayd » Slayd | Prezentatsiya | PPT\nAsosiy / SlaydlarBiologiya Mikrobiologiya tadqiqodlarinining asosiy metodlari\nFayl hajmi 39,18 kB\nMikroorganizmlar bilan ishlash qoidalari\nМикробиологик текшириш методлари бу микробиологик диагностиканинг «олтин стандарти» ҳисобланади. Чунки микробиологик текшириш усулларини қўллаш орқали текширилаётган материалда маълум бир микроб омилининг борлиги аниқланади.\nМикробиологияда 4 хил диагностик методдан фойдаланилади: культурал, микроскопик, биологик ва иммунологик.\nа) микроскопик методда суртма олинади, препаратлар тайёрланади ва микроскоп остида кўрилади\nб) микроб омили соф культура ҳолида ажратиб олинади ва уни морфологик, культурал, биохимик, токсиген, антиген хусусиятларини ўрганиш орқали идентификацияланади. олинган микроб кўпчилик холларда антимикроб препаратларга сезувчанлигини аниқлаш орқали тадқиқ қилинади.\nв) биологик методда лаборатория ҳайвони ёки микроорганизми ҳужайрасига патологик биоматериал киритилади\nг) иммунологик методда иммунитет аниқланади ва вакциналар тайёрланади\nTirik mikroorganizmlar populyatsiyasiga bakteriya kulturasi deyiladi. Laboratoriyada mikroorganizm kulturalari turli shaklda o‘stiriladi (suyuq oziqa muhitlarida, agarli "qiyshiq agar” (“kosyak")larda, Petri likopchalaridagi qattik oziqa muxitlarida. Mikroorganizmlar kulturasi faqat bir turdan iborat bo‘lsa u sof kultura deyiladi. Mikrobiologlar deyarli hamma vaqt sof bakteriya kulturalari bilan ish olib boradilar. Agar kultura bittadan ortiq mikroorganizmlar turini tutsa, u kultura aralash yoki iflos kultura deyiladi. Shuning uchun sof kulturalarning tozaligini saqlash mikrobiologlarning asosiy vazifalariga kiradi. Aks holda tadqiqodlarda olingan natijalar noto‘g‘ri bo‘ladi.\nСоф ва электив культуралар.\nБактерияларнинг фақат бир туридангина иборат бўлган культура соф культура дейилади. Соф ҳолдаги культурани ажратиб олиш анча машаққатли иш, лекин шунга қарамасдан бундай культуранинг аҳамияти катта. Чунки соф ҳолда ажратиб олинган культурада бактерияларнинг морфологияси, физиологиясини, биологик хусусиятлари ва ривожланишини аниқ текшириш имконияти яратилади. Соф культурадан ташқари, электив культуралар ҳам маълумдир. Электив культура деб ҳар хил турли микроорганизмлар орасидан айрим бир турнинг ривожланиши учун шароит яратишга айтилади. Масалан, Bac. subtilis нинг электив культурасини шундай яратиш мумкин. Қуруқ пичандан 5-10г олиб, устига 200 мл сув қуйилади ва озгина оқ бўрдан қўшиб 15-30 минут қайнатилади. Сунгра фильтрлаб, кичик колбаларга оз-оздан солинади ва оғзини пахта пробка (тиқин) билан беркитиб, 25-30°С ли термостатда ўстирилади.\nЭлектив озиқ муҳити ёрдамида тупроқдаги кўп турли микроорганизмлардан айрим турларни ажратиб олиш мумкин. Электив культуралар усулини биринчи марта Виноградский ишлаб чиққан ва нитрификаторларни бошқа гуруҳ микроорганизмлардан ажратиб олишга эришган.\nМикроорганизмларнинг оқиб турувчи культураси\nБу усул лабораторияда ёки ишлаб чиқариш корхоналарида муҳим аҳамиятга эга. Культурали идишларга доим янги озиқ эритмаси оқизиб қўйилади. Иккинчи томондан ишланиб бўлган культура чиқиб туради, иккала томоннинг оқим тезлиги баробар бўлади. Масалан, кулътиваторлар туташтирилган 3 та идишдан иборат бўлса, 1- идишда ёш бактериялар, 2- идишда етилган бактериялар ва 3 - идишда кўпайишдан тўхтаган бактериялар культураси бўлади. Бу усулда истаган вақтда ишни тўхтатиб, маълум ёшдаги бактериялар культурасини олиб, уларнинг хусусиятини ўрганиш мумкин.\nОзиқ муҳитини 3 группага бўлиш мумкин:\n1) оддий ёки содда озиқ муҳити: гўшт-пептонли шўрва, гўшт-пептонли агар ва бошқалар;\n2) махсус тайёрланган озиқ мухити: зардобли агар, зардобли шўрва, ивиб қолган зардоб, картошка, қонли агар, қонли шўрва, асцетик шўрва ва асцетик агар ва бошқалар мисол бўлади;\n3) дифференциал диагностик озиқ муҳити:\nмикроорганизмларнинг протеолитик хусусиятларини аниқлаш учун гўшт-пептонли желатин;\nуглеводларнинг ферментатив хусусиятларини аниқлаш учун озиқ мухити (Гисс озиғи) мисол бўлади;\nгемолитик хусусиятларни аниқлаш учун озиқ мухити (қонли-агар);\nмикроорганизмларнинг қайтарувчанлик хусусиятини аниқлаш учун озиқ.\nўз танасидаги маълум моддалар синтезлай оладиган микроблар учун озиқ ва бошқалар мисол бўлади.\nTeglar: ози1179 бўлади ажратиб asosiy культура ани1179лаш шўрва мумкин Mikrobiologiya бактериялар metodlari kultura tadqiqodlarinining хусусиятларини мухити методда мисол электив биологик deyiladi


Coca Cola Суперлига: 2-тур. “Насаф” - “Сўғдиёна”. Превью - Voha.uz - Воҳа футболи янгиликлари\nАпр 11, 2019 0 1700\nАпр 5, 2019 0 467\nАпр 4, 2019 1 315\nОкт 31, 2018 0 460\nМай 1, 2019 0 235\nИюнь 3, 2019 0 143\nМар 30, 2019 0 242\nМар 23, 2019 0 421\nМай 11, 2019 0 200\nМар 29, 2019 199 0\n“Насаф” бу йилги Coca Cola Суперлигасининг 2-тур учрашувини ўз майдонида Жиззахнинг “Сўғдиёна” жамоасига қарши ўтказади. Мазкур учрашув бу йилги чемпионатдаги “Насаф”нинг илк уй учрашуви бўлади.\nУшбу жамоалар миллий чемпионат доирасида бунгача ўзаро 38 маротаба куч синашган. Шулардан 30та ўйинда “аждарлар”нинг қўли баланд келган. 1та ўйинда ўзаро дуранг қайд этилган. Ушбу тарихий дуранг 1998 йил Қаршида қайд этилган. 7 учрашувда “Сўғдиёна” жамоаси ғалаба қозонган. Ўзаро учрашувларда 113 марта дарвозаларга гол киритилган. Тўплар нисбати бўйича устунлик жамоамиз томонида – 82:31.\nМазкур жамоалар бунгача Қаршида ўзаро 19та учрашувда майдонга тушишган. Бу учрашувларда 16 марта “Насаф”нинг қўли баланд келган бўлса, 2 марта “Сўғдиёна” жамоаси ғалабага эришган. Қаршида ўтказилган ўзаро учрашувларнинг фақат биттасида, яъни 1998 йилги мавсумда голсиз дуранг қайд этилган. Қаршидаги учрашувларда дарвозаларга жами 66та гол киритилган. Голлар нисбати бўйича устунлик жамоамиз томонида - 49:17.\n31.05.2015. “Насаф” - “Сўғдиёна”3:1\n26.06.2016. “Насаф” - “Сўғдиёна”2:1\n30.03.2017. “Насаф” - “Сўғдиёна”4:0\n30.04.2018. “Насаф” - “Сўғдиёна”1:2\n23.10.2018. “Насаф” – “Сўғдиёна”3:0\nЖамоамиз жиззахликларни энг йирик 4:0 ҳисобида мағлуб этган. “Сўғдиёна” эса 3:2 йирик ҳисобидаги ғалабага эришган.\nЎзингизга маълум, ўтган йили чемпионатнинг сўнгги учрашувини “Насаф” Жиззахда “Сўғдиёна” жамоасига қарши ўтказган эди. Учрашувда жамоамиз 1:0 ҳисобида ғалаба қозонган эди. Ўйиндан сўнг мураббийлар қандай фикр билдиришган эди? Қуйида иқтибослар келтирамиз.\nСергей Лушчан: -Бугун мағлуб бўлдик. “Машъал” билан ўйин ҳал қилувчи бўлгани боис сариқ карточкаси бор футболчиларни “Насаф” билан ўйинга қўйиб таваккал қилмадик. Шу сабабли таркибда ўзгариш қилдик. Баҳс давомидаимкониятларимиздан фойдалана олмадик. Рақиблар биргина хатодан фойдалана олди. Футболда шунақа тушунча бор сен урмасанг сенга уришади. Шогирдларимнинг ўйиндан қониқдим.\nНОДИР ХАЛИЛОВНИ ТАБРИКЛАЙМИЗ!\n“Ёшлар кубоги” да учинчи\n“Насаф” футбол клубини нега “аждарлар” дейишади?\nМар 11, 2019 0 284\nРўзиқул Бердиев: “Мақсуд Каримовдан ҳаммамиз миннатдормиз”\nНоя 25, 2018 0 192\nФутбол мусобақасига марҳамат, азиз болажонлар!\nНоя 4, 2018 0 272\nPepsi Суперлига. “Насаф” эртага қизил либосда ўйнайди\nОкт 31, 2018 0 247\nОкт 20, 2018 0 2314\n"Насаф": Сайдуллажон, ҳаммаси учун раҳмат!\nЯн 10, 2019 0 381\nЁшлар лигаси. “Насаф” – “Нефтчи” 1:3\nНоя 4, 2018 0 224\n«Навбаҳор» - «Қўқон-1912» ўйинидан қайтаётган наманганлик...\nМар 11, 2019 0 238\nДек 15, 2018 0 382\nБобир Давлатов: “Ҳали ўз ўйинимдан қониққаним йўқ”\nНоя 29, 2018 0 326\nСуперлига U-18. ”Қўқон-1912” 8:0 ҳисобида мағлуб этилди\n«Рома» – «Порту». Ўйин Статистикаси\n«Арсенал» ёш футболчи билан янги шартнома имзолади


Дунёнинг энг бой клуби ҳозирги кунга қадар қандай натижалар қайд этган? (мақола) - EFFECT.UZ\nДунёнинг энг бой клуби ҳозирги кунга қадар қандай натижалар қайд этган? (мақола)\n. 11:52 | 09.10.2021\n“Ньюкасл” клуби 1892 йилда иккита футбол клуби – “НЬюкасл Ист Энд” ва “НЬюкасл Вест Энд”нинг бирлашиши натижасида ташкил этилган.\n“Ньюкасл Юнайтед”нинг уй стадиони – “Цент – Жеймс Парк” 1880 йилда очилган. У Англияда катталиги бўйича 7-ўринда турувчи стадиондир. Ушбу стадионга 52 мингдан зиёд томошабинни ўз бағрига сиғдира олади.\nКлубнинг ХХ асрдаги натижаси\nКлуб ХХ асрда Англия Премьер лигасида тўрт маротаба чемпион бўлган ва икки бора вице-чемпионликни қўлга киритган.\n“Ньюкасл Юнайтед” Англия кубогининг 6 карра ғолиби, ярмаркалар кубоги ва Интертото кубокларида ҳам ғолибликни қўлга киритган.\nКлубнинг ХXI асрдаги натижаси\n“Ньюкасл” Европа чемпионлар лигасида илк бор 2003/04 йилги мавсумда қатнашган. Аммо, ушбу иштирок муваффақиятли бўлмаган ва гуруҳ босқичида учинчи ўринни эгаллаган ҳолда Европа лигасига равона бўлган.\n“Нюкасл” Европа лигасида жуда яхши иштирок этган ва фалангача етиб борган. Клуб финалда “Марсель” жамоасидан 2:0 ҳисобида мағлубиятга учраган ва Европа лигасининг кумуш медалига эга чиққан.\n“Ньюкасл” ҳозирда Англия Премьер лигасида ҳаракат қилмоқда. “Оқ-қоралар” ҳозирда 7-турдан сўнг 3 очко билан 19-ўринни эгаллаб туришибди.\nКлубнинг янги инвесторлар қўлига ўтиши\nФото – Муҳаммад бин Салмон\nУшбу йилининг ёз фаслида “Ньюкасл”ни саудиялик инвесторлар сотиб олишга ҳаракат қилишган эди, аммо АПЛдаги маълум бир чекловларга кўра улар клубни сотиб олишмаган эди. Лекин 2021 йилнинг охирига келиб АПЛ регламентига баъзи бир ўзгартиришлар киритилди ва Саудия Арабистонининг шайхлари ушбу клубнининг 80 фоиз акцияларини сотиб олишга эришди.\nФото – Майк Эшли\n“Ньюкасл Юнайтед”нинг собиқ раҳбари Майк Эшлига бўлиб у ўзининг жамоасини 300 миллин фунтга Муҳаммад ибн Салмон бошчилигидаги “Public Investment Fund” компаниясига сотиб юборди.\nМаълумот учун, Майк Эшлига “Нюкасл”га 14 йилдан бери раҳбарлик қилар эди.\nЭслатиб ўтамиз, “Ньюкасл”нинг энг коп гол урган футболчиси афсонавий Ален Ширер бўлиб у ушбу клуб сафида 1996 йилдан – 2006 йилга қадар фаолият олиб борган. Ширер “оқ-қоралар” сафида 406 ўйинда 206 гўл уришга муваффақ бўлган.\nЯнги раҳбар ўзи ким?\nСаудия Арабистони ҳукуматининг давлат инвестиция фонди “Public Investment Fund” клубни сотиб олди. Бу дунёдаги энг бой расмий хусусий фонд. Келишув аллақачон расман эълон қилинган ва Премьер лига томонидан ҳам тасдиқланган.\n“Public Investment Fund” “Ньюкасл” акцияларининг 80 фоизини сотиб олди. Клубни катта эҳтимол билан PIF бошлиғи Ёсир ал-Румайян бошқаради ва клубнинг ҳақиқий эгаси Саудия Арабистони валиаҳд шаҳзодаси Муҳаммад бин Салмон бўлади.\nАрабистони валиаҳд шаҳзодаси узоқ муддатли истиқболни кўзлаб клубни сотиб олган. “Ньюкасл” ушбу мавсумда яхши старт олмади. Шунинг учун шайхлар қўлига ўтганидан сўнг Премьер лигада қолишни асосий мақсад қилиб олишади. Лекин кейинги йилдан олдиларига катта натижалар қўйиши кутилмоқда.\nТасдиқланмаган манбаларга қараганда клубнинг янги раҳбарлари янги бош мураббий қидирмоқда. Ҳозирча номзодлар орасида: Стивен Жерард, Антонио Конте, Лемпард ва Арсен Венгер вариантларини кориб чиқшмоқда.\nКлубнинг янги эгалари “Ньюкасл”ни Европа грандлар қаторига қўшиш ниятида. Бунинг учун улар жамоага бир қатор юлдузларни олин келишмоқчи. Ҳозирда манбаларнинг хабар беришича клуб Каутиньони жамоага олиб келмоқчи.\nTeglar:“Public Investment Fund”, Muhammad bin Salmon, Ньюкасль\n“Бу содир бўлиши учун охирги 18 ой давомида курашишга мажбур бўлдим” — Майк Эшли


Билим муҳимми, фикрлаш?.. – Сурхон тонги\nБош саҳифа / Таълим / Билим муҳимми, фикрлаш?..\nСентябр 25, 2018\tТаълим Изоҳ қолдириш 258 Кўрилди\nЧиндан ҳам замонавий таълим талабларига кўра, ўқувчида билим эмас, тасаввур бирламчи бўлиши керак. Мен, ўзим ўтадиган фан нуқтаи назаридан фикр юритаяпман.\nМаълумки, тасвирий санъат фани, ҳеч истисносиз, ўқувчининг хаёлий парвозига асосланади. Дейлик, бирор буюмнинг тасвирини қоғозга туширмоқчи бўлган ҳаваскор рассом ўз қўлидаги ижод (ёки меҳнат) қуролининг нима деб аталишини билмаслиги мумкин, аммо ҳақиқий ишини кўнгилдагидай бажарса, кифоя.\nМен ҳар сафар дарсни бошлашдан олдин стол устига мураккаб шаклли бир буюм (масалан, уч бўлак қилиб буралган рубик кубиги) қўяман ва журнал устида айрим ёзувларимни тугатгунча кетадиган 2-3 дақиқа ичида ундан тушадиган сояни тасвирлаб беришларини сўрайман. Ҳолбуки, бу вазифа мен тузган “Тақвимий мавзулар режаси”да кўзда тутилмаган бўлади.\nБолаларнинг тасаввурини ошириши мумкин бўлган ҳар қандай топшириқ, вазифа “навбатсиз” берилаверади.\nДарс охирида эса режадаги уй вазифасини бераётиб, албатта, қўшимча топшириқ ҳам илова қиламан. Уларни ҳар доим атрофимиздаги манзаралар ичидан танлайман. Мисол учун, “Кузги дарахт кўринишини чизиб келинглар”, деган вазифа беришим мумкин.\nРасмнинг қай даражада моҳирлик билан чизилгани ўз йўлига. Мен бутунлай бошқа нарсани кутаман. Бола кузги дарахтни кузатиб, нималарга эътибор қаратгани муҳим мен учун.\nШу кунларда матбуот нашрлари, ижтимоий тармоқлар мамлакатимиз таълим тизимида кетаётган ўзгаришларни қизғин муҳокама этмоқда. Менинг фикримча, муҳокамалар оқимини “Боланинг билими муҳимми, фикрлаш қобилияти” деган саволга ҳам қаратиш керак.\nҚизириқ тумани 18-умумтаълим мактаби ўқитувчиси\nОлдинги Қишлоққа қачон газ келади?..\nКейинги Немис магистранти ТерДУда\nФеврал 13, 2018\t1,323


ОАВ: КХДР ҳукумати Трампнинг хатти-ҳаракатини таҳлил қилмоқчи\n08:19 / 27.09.2017\nШимолий Корея ҳукумати АҚШ президенти Дональд Трампнинг Пхеньянга нисбатан хатти-ҳаракати ва баёнотларининг асл моҳиятини тушуниш учун республикачилар партияси билан алоқаларга эга таҳлилчиларни топиш ҳаракатида.\nБу ҳақда The Washington Post ўз манбаларига асосан хабар берган.\nТаъкидланишича, экспертларни қидириш икки давлат етакчиларининг ҳарбий йўналишдаги баёнотлари кучайиб боришидан аввал бошланган.\n«Уларнинг асосий ташвишлари Трамп билан боғлиқ. Улар уни тушуна олишмаяпти», - дея манба сўзларини келтиради нашр.\nНашр маълумотларига кўра, КХДР вакиллари бир неча кишини маслаҳатлашувлар учун учрашишга таклиф қилишган. Хусусан, улар орасида АҚШ МРБнинг Корея ярим ороли масалалари бўйича бўлими бошлиғи собиқ ўринбосари Брюс Клингнер бор. Бироқ, у ҳамда бошқа экспертлар учрашувдан воз кечишган.\nАввалроқ КХДР Трампнинг таҳдидлари ҳақида “бизни итнинг вовуллаши қўрқитмайди”, дея жавоб берганди.


Тожикистон баҳсли Рогун ГЭС лойиҳасини ҳимоя қилмоқда — ИА «Фергана» — мобильная версия\nТожикистон баҳсли Рогун ГЭС лойиҳасини ҳимоя қилмоқда\nТожикистон ташқи ишлар вазири Сирожиддин Аслов 15 май куни Брюсселда журналистлар билан учраш чоғида бир неча йиллардан бери қўшни Ўзбекистон эътирозларига сабаб бўлиб келаётган Роғун гидроэлектростанцияси лойиҳасини ҳимоя қилиб чиқди. Унга кўра, Душанбе «ҳамиша дарё оқими қуйида жойлашган қўшни мамлакатлар манфаатларини инобатга олиб келганин».\nТожикистон расмийларининг умид қилишича, Роғун тўғони лойиҳаси амалга ошгудек бўлса, мамлакат аҳолиси мунтазам равишда электр энергияси билан таъминланади.\nТўғон қурилиши ўтган йилнинг октябрь ойи сўнггида расман бошланган эди. Қурилиш ГЭС лойиҳасига кўп йиллар мобайнида қаршилик қилиб келган Ўзбекистоннинг биринчи президенти Ислом Каримовнинг вафотидан икки ойдан камроқ вақт ўтганидан сўнг бошланди. Каримовнинг фикрича, тўғон Ўзбекистон пахта далаларига келадиган сувни қисқартириб юборади.\nХалқаро Human Rights Watch ташкилоти (HRW) ҳам лойиҳани танқид қилиб келади. Бу ташкилот вакилларининг фикрича, Роғун тўғони атрофида яшовчи кўплаб оилалар хукумат томонидан бошқа минтақаларга кўчирилиши туфайли уй-жой, озиқ-овқат, ичимлик суви ва билим олиш билан боғлиқ муаммолар билан тўқнаш келади.


Тошкентда 55 мингдан зиёд тадбиркорлик субъектининг бир қисми атроф-муҳитга салбий таъсир ўтказиши аниқланди\n19:45 / 04.08.2016\nТошкентда салбий экологик оқибатларнинг олдини олиш мақсадида давлат экологик экспертизасидан ўтказиш мавзуида давра суҳбати ўтказилди. Бу ҳақда ЎзА хабар бермоқда.\nТошкент шаҳрида рўйхатга олинган 55 мингдан зиёд тадбиркорлик субъектининг бир қисми атроф-муҳитга салбий таъсир ўтказиши аниқланган. Бугунги кунга қадар уларнинг 8 мингга яқини экологик экспертизадан ўтказилган бўлиб, бу борадаги ишлар давом эттирилмоқда. Хусусан, жорий йилнинг ўтган етти ойида 1 минг 200 дан зиёд тадбиркорлик субъекти экспертизадан ўтказилган.\nДавра суҳбатида Ўзбекистон Республикасининг табиатни муҳофаза қилиш қонунчилигига асосан мўлжалланаётган хўжалик ва бошқа турдаги фаолиятни амалга оширишдан олдин бундай фаолиятнинг экологик талабларга мувофиқлигини аниқлаш мажбурийлиги, давлат экологик экспертизасидан ўтказиш тартиб-таомиллари, унинг объектлари ва турлари каби масалалар юзасидан тушунчалар берилди.


Artel телефонларини қулай нархларда олинг! (2018 йил 9 февраль) - Terabayt.Uz\nArtel телефонларини қулай нархларда олинг! (2018 йил 9 февраль)\nБозорларимизда турли хорижий смартфонсозларнинг маҳсулотлари билан бирга, миллий бренд – Artel смартфонлари ҳам сотилмоқда. Бугун ушбу компаниянинг айрим телефонлари нархларини эътиборингизга ҳавола этаётирмиз.\nАйтиш керакки, мазкур телефонлар бир йиллик кафолат муддатига эга. Улар учун тўловларни нақд пул воситасида, пластик карточка ёки онлайн тўлов тизимлари орқали амалга ошириш имкони бор.\nArtel M5 — 150 000 сўм\nArtel X5 — 230 000 сўм\nArtel V5 — 180 000 сўм\nArtel G5 — 300 000 сўм\nArtel F5 — 150 000 сўм\nArtel Z5 — 710 000 сўм\nArtel General Mobile 5D — 895 000 сўм\nArtel General Mobile 6D — 1 285 000 сўм\nArtel P5 — 1 455 000 сўм\nArtel U5 — 1 205 000 сўм\nЎҚИНГ: Artel U5 тақдим қилинди: миллий маҳсулот бизга муносибми?\nArtel телефонларини шу нархларда харид қилиш учун, +998-97-773-44-12 телефон рақами орқали «Terabayt.uz» сайти менежерига мурожаат қилишингиз мумкин. Илтимос, мурожаат этганингизда, нархларни ва сайтда берилган бошқа маълумотларни қайтадан сўраб овора қилманг, ўзингизнинг ва ўзгаларнинг вақтини қадрланг.\n#Artel #андроид смартфон #нархлар


Ватанпарварлар барибир ёзаверади – Алламжонов Сатторийнинг қамалганига муносабат билдирди | Qalampir.uz\nВатанпарварлар барибир ёзаверади – Алламжонов Сатторийнинг қамалганига муносабат билдирди\nЖамият\t11 Май 08:47 23991\nАввал хабар берганимиздек, кеча, 10 май куни жиноят ишлари бўйича Музработ туман судида блогер Отабек Сатторийга нисбатан жиноят ишини кўриб чиқиш бўйича очиқ суд жараёни ниҳоясига етди ва суд ҳукми эълон қилинди. Масс-медиа фонди раиси Комил Алламжонов блогер атрофидаги вазият юзасидан муносабат билдирди.\nУ ўз сўзини бошлар экан, суд ҳукми ҳақида фикр билдира олмаслиги, бундай ваколати йўқлиги ва Отабек Сатторийнинг қанчалик айбдорлиги ҳақида ҳам маълумотга эга эмаслигини қайд этади.\n“Кейинги пайтда журналистлар билан боғлиқ муаммолар тез-тез кўзга ташланиб турибди. Матбуотчилар қандай қийинчиликларга дуч келаётганини ҳам биляпмиз.\nАммо мен бир гапни ишонч билан айта оламан: ўзимизнинг журналистларни қўллаш, ҳимоя қилиш ўрнига оғзини очолмайдиган даражада қўрқитиб қўйсак, уларнинг ўрнини бошқалар – ташқаридан туриб фитна чиқарадиганлар эгаллаши аниқ! Ундайларнинг нияти маълум – жамоатчилик фикрини аллакимлар учун манфаатли томонга буриш, содда одамларимизнинг ҳис-туйғуларини қўзғатиб, шу орқали оммани бошқариш. Бу йўлда на ҳақиқатга ўрин бор, на виждонга”, деб ёзади Алламжонов.\nШунингдек, у бундан буёғига “чўчиб қолган блогер ёки журналист анонимга айланиб кетиши мумкин”лигини таъкидлаган.\n“Қолаверса, чўчиб қолган блогер ёки журналист анонимга айланиб кетиши мумкин. Журналист ёки блогерлик кўпинча одамнинг қон-қонида бўлади. Атрофдаги ҳаётга бефарқ бўлмаган бу ҳақиқий ватанпарварлар ҳар қандай ҳолатда барибир ёзаверади. Техника асрида информация оқимини тўсишнинг ягона йўли интернетни давлат миқёсида бутунлай ўчириб қўйишдир. Албатта, танловни ҳамма ўзи қилади. Бизнинг чақирувимиз – соғлом ва қонуний муносабатларни йўлга қўйиш. Қонун ҳамма учун: блогер, журналист учун ҳам, ҳоким, вазир учун ҳам бирдек ишлаши керак. Шундагина хукмларнинг адолатли эканлигига шубҳа камаяди.\nВатан – бизники! Ва ҳеч ким шу заминда яшаб фаолият юритаётган ўзимизнинг журналист ва блогерларчалик Ватанимиз, миллатимиз тараққиёти учун қайғурмайди.\nАлбатта, танлаган соҳамиз жуда қалтис, лекин юрт тараққиётида бу жуда муҳим йўналиш. Буни давлат раҳбари ҳам бир неча бор таъкидлаганлари бежиз эмас. Шаштингизни туширманг. Биз осон бўлмаган йўлдамиз. Шу пайтгача ҳамманинг овозини баравар ўчириш ҳеч кимнинг қўлидан келмаган. Бундан кейин ҳам шундай бўлади”, деб ёзган Комил Алламжонов.\nЭслатиб ўтамиз, блогер Отабек Сатторий Жиноят кодексининг 139-моддаси (туҳмат) 3-қисми “а”, “г” бандлари ва 165-моддаси 3-қисми “а” бандида назарда тутилган жиноятларни содир этганликда айбли деб топилиб, унга Жиноят кодексининг 57-моддаси (енгилроқ жазо тайинлаш) қўллаб, 59-моддаси (бир неча жиноят содир этганлик учун жазо тайинлаш) ва 61-моддаси жазоларни (қўшишнинг ҳисоблаш қоидалари) га асосан тайинланган жазоларни қисман қўшиш йўли орқали узил-кесил 6 йил 6 ой муддатга озодликдан маҳрум қилиш жазоси тайинланди. Тайинланган жазони умумий тартибли колонияларда ўташ белгиланди.\nЎзбекистонда ҳарорат -2 даражагача пасаяди\n20 Октябрь 09:08 29733\nРоссияда уч ўзбекистонлик футболчини ўлдириб қўйди. Улардан бири халқаро қидирувда\n18 Октябрь 17:40 25895\nФотиҳ Жалолов раҳбарлик лавозимига тайинланди\n20 Октябрь 08:58 23426\n“Депутат кўрсатган қонунини ўзи ўқимаган”. “UzAuto Motors” ва Кушербоев ўртасидаги даҳанаки жанг давом этади\n18 Октябрь 12:26 18800\nЖаҳонгир Отажоновнинг Ўзбекистондан чиқишига тақиқ қўйилди\n19 Октябрь 13:02 18307


21 март 2019, Тошкент вақти: 08:41\nРассом Шуҳрат Бобожоновнинг Урганч галереясидаги асари\nХоразм вилояти Урганч шаҳридаги Суратлар галереясининг собиқ муҳофизи Ширин Тошева Озодлик билан суҳбатда галерея фондида сақланаётган ўзбек рассомлари Вячеслав Охунов ва Шуҳрат Бобожоновларнинг 30 га яқин асари йўқ қилишга қарор қилингани ҳақда билдирди.\nШирин Тошеванинг Озодликка айтишича, Ўзбекистон МХХси, Прокуратура, Ўзбекистон Маданият ва Спорт вазирлиги, Хоразм вилоят Маданият ва Спорт бошқармаси ва бошқа ташкилотларнинг ходимлари иштирокидаги комиссия ўтган ой Урганч Суратлар галереясида текшириш ўтказган.\nКомиссия Урганч галереясида сақланаётган рассом Вячеслав Охуновнинг 10 га яқин, рассом ва журналист Шуҳрат Бобожоновнинг 20 га яқин рангтасвир асарларини йўқ қилиш керак, деган қарорга келди, дейди Ширин Тошева.\nШирин Тошева билан суҳбат\nШу текширув арафасида Ўзбекистон Миллий хавфсизлик хизматида маданият ва санъат саҳасини назорат қилувчи мулозим “бу рассомларни асарлари ёқиб юборилсин!”, - деб айтган.\nЛекин, мулозим бу ҳақдаги ёзма қарор матнини кўрсатмаган.\nҲозирда Урганч галереясида рассом Вячеслав Охуновнинг 10 га яқин, рассом ва журналист Шуҳрат Бобожоновнинг 20 га яқин рангтасвир асарлари сақланади.\nArt painting of uzbek artist Shuhrat Babadjanov\n- Бу асарлар экспозицияда, яъни галерея деворида осилиб турмаган бўлса ҳам уларни йўқ қилишмиқчи, - дейди Тошева.\nЎзбекистонлик таниқли рассом Вячеслав Охуновнинг «Юлдузлар хиёбони» инсталляцияси Берлиндаги Kuhlhaus кўргазмалар павильонида бошланган тасвирий санъат фестивали марказий қисмидан ўрин олди.\nУрганч Суратлар галереяси раҳбарияти ва Хоразм вилояти маданият бошқармаси мулозимлари Озодлик билан суҳбатда Урганч галереясида текширув ўтказилганини тасдиқлашди, лекин Шуҳрат Бобожонов ва Вячеслав Охуновларнинг асарлари йўқ қилиниши ҳақида ҳеч қанақа қарор олинмаганини айтишди.\nГалерея бош мудири Маримбой Отамуродов ҳар икки рассомнинг асарлари ҳозир ҳам галерея фондида турганини айтди.\n- Турибди, уларни йўқ қилиш ҳақида ҳеч қанақа гап бўлгани йўқ, - деди Отамуродов.\n68 ёшли Вячеслав Охунов ва 53 яшар Шуҳрат Бобожоновлар сиëсий қарашлари туфайли Ўзбекистон Бадиий академиясидан ҳайдалган.\nҲозир Шуҳрат Бобожонов ҳорижда яшайди.\nВячеслав Охуновга эса 2011 йилдан буён Ўзбекистондан хорижга чиқишга рухсат берилмаяпти.\nВячеслав Охуновга 2011 йилдан буён Ўзбекистондан хорижга чиқишга рухсат берилмаяпти.\nВячеслав Охунов Озодлик билан суҳбатда рассом асарларини ёқишга уринаётган Ўзбекистон мансабдорларини Ироқ ва Суриядаги кўп асрлик маданий ёдгорликларни ваҳшийлик билан вайрон этаётган "Исломий Давлат" жангариларига қиёслади.\n- Рассомни қатл этишдек гап бу. Бундай холат фашистлар Германиясида, ўттизинчи йиллар оҳирида бўлган ва Ироқ ва Сурияда ҳозир бўляпти. Мен рассом асарларини ёмоқчи бўлган ўзбек чиновникларини "Исломий давлат" варварларига қиёслайман, улар ўртасида фарқ қолмаяпти, - деди Вячеслав Охунов.\nМосквадаги Наврўзда 30та дошқозонда 3 тонна ош дамланади (ВИДЕО)


Биллура — Ismlar.com — Ўзбек исмларининг маъноси. Исмлар маъноси\nСоф, тоза, беғубор, беназир, биллур тошидек қимматли. Пок, нуқсонсиз, озода, саришта қиз.\nИсмнинг маъносига ўз фикрингизни билдиринг\n© Ismlar.com — Ўзбек исмларининг маъноси. Исмлар маъноси, 2008–2022


ЖАНУБИЙ КОРЕЯ ДАВЛАТИ ЎЗБЕКИСТОНЛИКЛАР УЧУН ВИЗА БЕРИШНИ ОСОНЛАШТИРАДИ\nЖАНУБИЙ КОРЕЯ ДАВЛАТИ ЎЗБЕКИСТОНЛИКЛАР УЧУН ВИЗА БЕРИШНИ ОСОНЛАШТИРАДИ 2 249\nСўнгги хабарларга кўра, Жанубий Корея ўзбекистонлик меҳнат мигрантлари учун квоталар сонини оширишга қарор қилган.\nЎзбекистон Меҳнат вазири Аз из Абдуҳакимов ва Корея Республикаси элчиси Квон Ён 22 апрел куни Корея республикасида меҳнат фаолиятини амалга ошириш учун Ўзбекистон фуқароларини танлаб олиш механизмларини такомиллаштириш масалаларини муҳокама қилдилар.\nЎзбекистон Меҳнат вазирлиги матбуот-хизмати хабарига кўра, Ўзбекистон вакиллари учун квоталар сонини кўпайтириш, рухсатномалар берилиши жараёнини соддалаштириш, танлаб олиш жараёни объектив, шаффоф ва адолатли кечиши масалалари муҳокама қилинган.\nЎзбекистон Меҳнат вазири Корея томонни яқинда Жанубий Кореяга ишга бориш учун талабгорлар орасида тест жараёни муваффақиятсиз ўтказилгани ва шу боис, ташқи миграция масалалари агентлиги раҳбари ишдан олингани ҳақида хабардор этган. Ишчиларни ёллаш бўйича регионал квоталарга асосланган янги механизмларни жорий қилиш лозимлиги борасида таклифлар билдирилган. Шунингдек, аҳоли ўртасида Корея республикасида қонуний меҳнат фаолиятини олиб бориш борасида тушунтириш ишлари ўказилиши кераклиги айтиб ўтилган. Томонлар меҳнат миграцияси соҳасидаги ҳамкорликни “сифат жиҳатдан янги босқичга” кўтаришга келишиб олганлар.


'Ўзбекистон Исломий Ҳаракати қайта жонланмоқда'ми? - BBC News O'zbek\nЎтган ўн йил давомида Ўзбекистон Исломий Ҳаракати бошпана топгани ишонилган Покистондаги айрим таҳлилчиларга кўра, сўнгги йилларда гуруҳ аъзолари сони яна ортаётган бўлиши мумкин. Уларнинг айтишларича, ҳаракат Марказий Осиё давлатларидан янги аъзоларни ёллашга уринмоқда. Ўзбекистон Исломий Ҳаракати Америка бошчилигидаги иттифоқ кучларининг Афғонистонда 2001 йилда бошланган ҳужумларидан қочиб, Покистоннинг қавмлар яшовчи Шимолий ва Жанубий Вазиристон минтақаларидан бошпана топиб келаётганди. Аммо, ҳаракатнинг фаолиятини узоқ йиллардан бери кузатиб келаётган журналист Раҳимуллоҳ Юсуфзайнинг айтишича, сўнгги йилларда улар Афғонистон орқали Марказий Осиё чегараларига яқинлашишга уринишмоқда:\nРаҳимуллоҳ Юсуфзай: Покистон ҳарбийлари томонидан мамлакатнинг қавмлар яшовчи минтақаларида олиб борилган ҳарбий амалиётлар ортидан, марказий осиёликлари дохил аксарият хорижий жангарилар яна қайтиб Афғонистонга ўтишган. Жангарилар аввал Афғонистоннинг Кўнар ва Нуристон каби Покистон билан чегарадош вилоятларидан бошпана топган бўлишса, айрим хабарларга кўра, улар ҳозир Марказий Осиё давлатлари чегараларига яқин шимолий Қундуз ва Тахор вилоятларига ўтишга уринишмоқда. Айримлари эса, Тожикистон билан туташ Бадахшон вилоятида жойлашиб олишга муваффақ бўлишган. Шунинг учун ҳам, бунинг яққол далили бўлмаса-да, Покистоннинг қавмлар яшовчи ҳудудларида яшириниб юрган жангариларнинг Афғонистон орқали Тожикистонга ўтишга уринаётганларини тахмин этса бўлади. Бу - масаланинг бир томони. Яна бир жиҳати, ҳар ёз мавсумида жангариларнинг ҳаракатланишлари фаоллашади, Афғонистонда жанглар, чегараоша қатнов кучаяди. Ўзбекистон Исломий Ҳаракати ҳам янги жангариларни ёллайди ва жангариларига бориб қўшилиш учун Афғонистонга кесиб ўтишга ҳаракат қилади.\nБи-би-си: Афғонистон ва Покистоннинг ўзида олиб борилган қатор ҳарбий амалиётлар ортидан, яқин-яқингача Ўзбекистон Исломий Ҳаракати аъзоларининг сони бир неча юзга тушиб қолгани айтилганди? Агар, жавобингиздан келиб чиқиб айтадиган бўлсак, ҳозирга келиб уларнинг сони яна ортмоқда, шундайми?\nРаҳимуллоҳ Юсуфзай: Биласизми, бундан аввал ҳам Ўзбекистон Исломий Ҳаракати аъзоларининг сони унчалик ҳам кўп бўлмаган. Яъни, уларнинг саноғи юзлаб рақамлар атрофида айланган. Кейин эса, улар Покистоннинг қавмлар яшовчи минтақалари ва Афғонистонда ҳам анчагина жангариларини бой беришди. Уларнинг сони камайди. Аммо, тахминларимизга кўра, ҳаракат ҳозир янги жангариларни ёллашга уринмоқда. Шу боис, қўлимизда аниқ рақамлар бўлмаса-да, уларнинг сони яна ортаётган бўлиши мумкин.\nБи-би-си: Демак, улар янги аъзоларини Марказий Осиё давлатларидан ёллашга уринишмоқда?\nРаҳимуллоҳ Юсуфзай: Менимча, ҳаракат Ўзбекистон ва балким, Тожикистондан одамларни хизматга ёллашга уринмоқда. Кўплаб жангарилари, қўмондонлари ва лидерларини бой бергани учун, Ўзбекистон Исломий Ҳаракатига янги жангчилар керак. Чунки Покистон ва Афғонистоннинг ўзидан бундай қилишлари қийин бўлади. Покистонликлар, афғонлар ва араблар уларга иттифоқчи бўлишлари мумкин, аммо сафларига олиши учун ҳаракатга Ўзбеклар ва Марказий Осиёликлар керак. Чунки улар шу йўл билан Марказий Осиёда ўзлари истаган ўзгаришларни амалга оширишга умид қилишмоқда.\nБи-би-си: Аммо Марказий Осиё давлатлари, айниқса, Ўзбекистондаги вазиятни назарда тутиб айтадиган бўлсак, уларни бу каби давлатлардан одамларни хизматга ёллашлари шунчалик осонми?\nРаҳимуллоҳ Юсуфзай: Тўғри, ҳукуматларининг қанчалик қаттиққўл ва ҳуқуқ-тартибот идоралари фаолиятининг қанчалик кучли эканидан келиб чиқиб айтадиган бўлсак, сўзсиз, бу иш осон эмас. Чунки бу каби гуруҳларнинг фаолиятларига алоқадорликда гумон қилинган ҳар қандай шахс дарҳол ҳибсга олинади. Аммо масаланинг бошқа тарафи ҳам бор. Турли сабаблар билан, дейлик, яқинларининг ҳибсга олинишидан норози ёки жабр чеккан кишилардаги аламзадалик ҳиссини назардан қочирмаслик лозим. Ана шундай одамлар ҳаракатнинг таъсирига тушиб, уларнинг сафларига қўшилиши мумкин. Ўзбекистон Исломий Ҳаракатидагилар ҳам бу масалада ниҳоятда эҳтиёткорлар.\nБи-би-си: Аммо ҳаракатнинг одамларни хизматга ёллаш жараёнининг ўзи қандай кечади? Бу хусусда сизда қандайдир маълумот борми?\nРаҳимуллоҳ Юсуфзай: Биласизми, агар Покистон ёки Афғонистондаги Толибон ҳаракати, ва ё-да "Ал-Қоида" тармоғининг хизматга ёллаш мисолидан келиб чиқиб айтадиган бўлсак, бу ҳақда муайян тасаввур ҳосил қилиш мумкин. Чунки улар иттифоқчилар саналишади ва асосан биргаликда фаолият олиб боришади. Толибон ҳаракати ва "Ал-Қоида" тармоғи тарғибот йўсинидаги видеолардан фойдаланишади. Улар Натонинг бомбалашлари, адолатсизликлар, Гуантанамо, Абу Ғурайб ва Багром қамоқхоналаридаги ҳолатлар, Марказий Осиё давлатларидаги бошқарув усуллари, демократиянинг йўқлиги, диктатура ҳукмрон эканига оид тасвирларни кўрсатишади. Бунинг йўллари кўп. Кейин ҳалок бўлган жангариларини шаҳидлар, деб улуғлашади. Қўшиқлар, шеърлардан ҳам фойдаланишади. Интернет, турли хил замонавий технологиялардан фойдаланишади. Таъсирчан бўлишгани учун, кўпроқ ёшларга эътибор қаратишади.\nБи-би-си: Ўзбекистон Исломий Ҳаракати ҳозирги ҳолатида Марказий Осиё давлатларига ҳақиқатда таҳдид солиши мумкинми?\nРаҳимуллоҳ Юсуфзай: Менимча, Ўзбекистон Исломий Ҳаракати ҳозирги босқичда у қадар кучли эмас. Кўплаб жангарилари, Толибон тузуми даврида Афғонистонда амал қилган қароргоҳини йўқотган. Покистонга ўтишга мажбур бўлган ва ҳозир қайтишга ҳаракат қилмоқда. Менимча, ўз фаолиятларини қайта уюштириш, кўпроқ ресурсларга эга бўлишлари ниҳоятда қийин кечади. Аммо Ўзбекистон Исломий Ҳаракати омон. Яъни, буткул яксон этилмаган, фаолиятда ва яна ўз номини тиклашга уринмоқда. Менимча, ҳаракат Марказий Осиё ҳукуматларига таҳдид сифатида қолаверади. Агар бу давлатлар раҳбариятлари мавжуд муаммоларига барҳам бериб, ўз халқларининг ишончларини оқлай олишса, ҳаракатнинг ўз аъзолари сонини кўпайтириши ҳам шунча қийинлашади. Аммо бундай бўлмаяпти...\nБи-би-си: Сўнгги йилларда, айниқса, Афғонистонга қўшни Тожикистонда Ўзбекистон Исломий Ҳаракатига аъзоликка алоқадор ҳибсга олишлар ва маҳкама жараёнлари сони ортгани кузатилади. Биргина жорий йилнинг ўзида айни шу айбловлар билан ўнлаб кишилар узоқ йиллик қамоқ жазоларига ҳукм этилишган. Дейлик, кеча шимолий Суғд вилоятида Ўзбекистон Исломий Ҳаракатига мансубликда кўрилган 17 киши устидан ҳукм ўқилган. Маҳкама уларни 9 йилдан 23 йилгача озодликдан маҳрум этган. Куч ишлатар тизимлар вакиллари Шимолий Тожикистонда кейинги ўн йилда юз берган аксар қуролли ҳужумлар, одам ҳалокатига олиб борган портлашларни Ўзбекистон Исломий ҳаракати номи билан боғлашади. Яқинда Тожикистон Олий Суди Ўзбекистон Исломий Ҳаракатининг бир қаноти сифатида кўрилувчи "Жамоати Ансаруллоҳ"ни мамлакатда фаолияти тақиқланган гуруҳлар рўйхатига ҳам киритди. Агар ҳаракатнинг ўз инсоний талофатларига оид ўтган йили эълон қилган рўйхатига қаралса, уларнинг аксарияти Ўзбекистон, Тожикистон, Қирғизистон, Россия, Афғонистон, Покистон ва Олмониядан бўлишган. Тоҳир Йўлдошнинг ўлимидан бир йил ўтиб, 2010 йилнинг сентябр ойида унинг куёви Усмон Одил Ўзбекистон Исломий Ҳаракатининг раҳбари этиб тайинланган. Ўзбекистон Исломий Ҳаракати Покистон ва Афғонистонда Толибон ҳаракати ҳамда "Ҳаққоний" жангари гуруҳининг қўллови билан ҳаракат қилишади.\nЎзбекистон Исломий Ҳаракатининг ўнлаб аъзолари ҳукм этилди


Қорақалпоғистон Республикаси қайси давлатлар билан кўпроқ савдо қилади? — Review.uz\nИқтисодий тадқиқотлар ва ислоҳотлар маркази томонидан 2021 йил январь-ноябрь ойларида Қорақалпоғистон Республикасининг ташқи савдо айланмаси, экспорт ва импорт ҳажми кўрсаткичлари таҳлил қилинди.\n2021 йилнинг январь-ноябрь ойларида Қорақалпоғистон Республикасининг ташқи савдо айланмаси қарийб 589,3 млн. АҚШ долларини ташкил этди ва 2020 йилнинг мос даврига нисбатан 24,4 фоизга ошди (маълумот учун: 2020 йилда ташқи савдо айланмаси 474 млн. АҚШ долларини ташкил этган). Ҳудуднинг экспорт ҳажми 371 млн. АҚШ доллари ва импорт ҳажми 218,5 млн. АҚШ доллари ташкил этган ва савдо балансида ижобий сальдо қайд этилган.\nСавдо айланмаси бўйича Хитой (23,3%), Россия (18,6%), Туркия (16,4%), Қозоғистон (9,7%), Латвия (5%), Корея Республикаси (4,6%) ҳудуднинг асосий савдо ҳамкор мамлакатлари ҳисобланади.\nТаҳлиллар шуни кўрсатдики, Нукус шаҳри (62,8%), Мўйноқ (6,1%), Беруний (3,9%), Тўрткўл (3,7%), Тахиатош (3,1%), Элликқалъа (3,0%) туманлари ҳудуднинг умумий ташқи савдо айланмасида энг катта улушларга эга. Шу билан бирга, Нукус (1,0%), Бўзатов (0,5%) ва Тахтакўпир (0,4%) туманларининг ҳудуд ташқи савдо айланмасидаги улушлари энг кичик кўрсаткични қайд этган.\nЭкспорт ҳажмида ўсиш суръати кузатилган\nЖорий йилнинг 11 ойи давомида ҳудуднинг экспорт ҳажми ўтган йилнинг мос даврига нисбатан 16,7 фоизга ошган. Экспортнинг деярли 83 фоизи тармоқ корхоналари томонидан, ҳудудий корхоналар томонидан эса 17 фоизи амалга оширилган.\nҲудуднинг экспорт номенклатурасининг асосий товарлари қуйидагича:\n- кимё саноати товарлари - 67,7%;\n- озиқ-овқат маҳсулотлари - 11,8%;\n- пахта толаси - 3,2%;\n- машина ва ускуналар - 1,3%;\n- хизматлар - 0,64%;\n- энергия ташувчилар - 0,3%;\n- бошқа товарлар - 15,0%.\nЖорий йилнинг январь-ноябрь ойларида машина ва ускуналар экспорти 2,8 баробарга, пахта толаси экспорти – 1,8 баробарга, кимё саноати маҳсулотлари экспорти – 1,15 баробарга, бошқа товарлар экспорти – 1,3 баробарга ошган.\nЖаҳон мамлакатлари кесимида экспорт ҳажмининг таҳлили шуни кўрсатадики, ҳудуддан, асосан, Хитойга 97,4 миллион АҚШ доллари (26,3%), Туркияга – 83,2 миллион АҚШ доллари (22,4%), Россияга – 71,2 миллион АҚШ доллари (19,2%), Қозоғистонга – 35,9 миллион АҚШ доллари (9,7%), Латвияга – 26,6 миллион АҚШ доллари (7,2%), Украинага – 13,7 млн. АҚШ доллари (3,7%), Буюк Британияга – 8,0 млн. АҚШ доллари (2,2%) ва Корея Республикасига – 4,7 млн. АҚШ доллари (1,3%) миқдорида маҳсулотлар экспорт қилинган.\nЭкспортнинг умумий ҳажмидаги Нукус шаҳри (72,4%), Қонликўл (4,1%), Беруний (3,5%), Элликқалъа (3,0%) ва Мўйноқ (2,8%) туманларининг улушлари катта. Бунда, Тахтакўпир (0,3%), Қораўзак (0,2%) ва Бўзатов (0,2%) туманлари энг кичик улушларга эга.\nҚорақалпоғистон Республикасининг Нукус шаҳри ва туманларнинг ҳудуд экспортидаги улушлари\nИмпорт ҳажмида ҳам ўсиш суръати кузатилган\nЖорий йилнинг январь-ноябрь ойларида ҳудудий импорт 2020 йилнинг мос даврига нисбатан 39,8 фоизга ошган.\nҲудуд умумий импортининг 44,7 фоизини машина ва ускуналар, кимё саноати маҳсулотлари – 12,6 фоиз, озиқ-овқат маҳсулотлари – 11,9 фоиз, энергия ташувчилар – 7,4 фоиз, хизматлар – 5,0 фоиз, қора ва рангли металлар – 1,0 фоиз ва бошқа маҳсулотлар – 17,5 фоизни ташкил этган.\nҚорақалпоғистон Республикаси импортининг таркиби\nИмпорт ҳажмининг сезиларли ўсишига маиший техника воситалари импорти 1,8 баробарга, энергия ташувчилар импорти 1,8 бараварга, хизматлар импорти 1,6 баробарга, кимё саноати маҳсулотлари импортининг 1,12 баробарга ошиши сабаб бўлган.\nҲудуднинг умумий импорт ҳажмида Хитой (18,2%), Россия (17,5%), Корея Республикаси (10,2%), Қозоғистон (9,7%) ва Туркиянинг (6,2%) улушлари сезиларли даражада юқори.\nҲудуд импорти ҳажминининг шаҳар ва туманлар кесимида таҳлили шуни кўрсатдики, импортнинг энг катта улуши Нукус шаҳри (46,7%), Мўйноқ (11,6%), Тўрткўл (8,2%), Қораўзак (6,1%), Тахиатош (5,8%) ва Беруний (4,5%) туманлари ҳиссасига тўғри келади. Шунингдек, 2020 йилнинг мос даврига нисбатан ушбу туманлар ва Нукус шаҳри бўйича маҳсулотлар импортида кескин ўсиш суръатлари қайд этилган.\nШу билан бирга, ҳудуд импортида Амударё (0,5%), Тахтакўпир (0,4%) ва Шўманой (0,2%) туманлари кичик улушларига эга.


Сўз миллат қиёфасини ифодалайди - Халқ сўзи\n10:03 16 Апрель 2019 Жамият\n— Ўзбекистонда Сизнинг мухлисларингиз кўп. Шеърларингизни ардоқлаб ўқишади. Газеталаримизда мақолаларингиз тез-тез босилиб туради. Лекин, мана, Ўзбекистонга бормаганингизга ҳам ўттиз тўрт йил бўлибди...\n— Энди борамиз-да... Тошкентда бўлишни орзу қиламан. Ҳозир Ўзбекистон адабий муҳитида ажойиб ўзгаришлар содир бўлаётганидан хабарим бор. Президент Шавкат Мирзиёев адабиётни севувчи инсон. У Ёзувчилар уюшмасига улкан кошона қуриб бериб, адиблар хиёбонини яратибди, уйсиз ёш ижодкорларни уй билан таъминлабди. Яқинда Қирғизистонда Чингиз Айтматовнинг 90 йиллиги муносабати билан телевидениеда чиқиш қилганимда, Шавкат Мирзиёевнинг адабиёт вакилларига қилаётган бу ғамхўрликларини барчага ибрат қилиб кўрсатдим. Ижодкорларга бундай ғамхўрлик нақадар зарурлигини жуда яхши тушунаман. Шеърларим Ўзбекистонда тез-тез чоп этилишидан мамнунман.\nЁшлигимда бир ҳафтада битта достон ёзардим. “Инсонга таъзим қил, Замин!” достоним ҳам, бор-йўғи, бир ҳафтада ёзилган. Мен давр буюртмасини бажардим. Кейин Юрий Гагарин билан учрашдим. Дунёнинг барча мамлакатлари минбарларида, АҚШда, Кубада, Венесуэлада, Лондонда, Парижда ушбу достонимни ёддан ўқий бошладим. Ёшликнинг шиддати, шижоати умрингизнинг қолган даврларида ҳеч қачон такрорланмайди. Яратган эгам ҳар бир инсонга кўкка учиши учун қанот берган, лекин кўпчилик бу қанотни офтобда тоблаб, бошқаларга кўз-кўз қилиб, қанотларига зеб бериб, умрини зое ўтказиб юборади, аслида эса сизу бизга учиш буюрилган, учиш, яъни меҳнат қилиш, кашфиётлар яратиш, жидду жаҳд билан маънавий юксакликларга кўтарилиш, кўтарилиш ва яна кўтарилиш буюрилган...\n— Барча мушкулотларга қарамай, пешонасига ёзувчи бўлиш тақдири битилган, бу заҳматли юмушдан кўз юммай мардонавор қадам ташлаб бораётган ижодкорларимиз кўп. Уларга, албатта, Сиздай донишманд шоирнинг насиҳатлари фойдалидир...\n— Абай Қўнонбоев ҳақида гапирдингиз. Бултур Ўзбекистонда буюк оқиннинг юбилейи бўлиб ўтди...\n— Ўлжас Сулаймонов улуғ шоир, айни пайтда у машҳур сўз дарғаси...


АҚШда президент сайловларига саноқли соатлар қолди\n07 май 2021, Тошкент вақти: 20:10\nБугун, 6 ноябр куни АҚШда президент сайловлари бўлиб ўтади.\nСайловчилар амалдаги президент Барак Обамани яна бир муддатга қолдириш ёки унинг ўрнига республикачи номзод Митт Ромнини сайлаш учун овоз беришади.\nШу кунгача ўтказилган сўровларнинг аксари номзодлар ўртасидаги фарқ жуда кичик эканини кўрсатмоқда.\nАҚШда президент сайловида энг кўп овоз олган номзод эмас, балки ҳар бир штатдан тайинланган электорал вакилларнинг камида 270 нафари овозини олган номзод ғолиб чиқади.\nАҚШнинг ҳар бир штати маълум электорал овозга эга. Штатдаги электорал овозлар сони мазкур штатнинг аҳолиси сонига кўра белгиланади.\nСўровларга кўра, сайлов натижасига каттароқ таъсир кўрсата оладиган штатларда Обаманинг обрўси баландроқ. Булар Флорида, Оҳайо, Виржиниа ва Колорадо штатларидир.


OLO — смартфонда ишлайдиган арзон 3D-принтер\n17:44 / 26.03.2016\nKickstarter’да атиги 99 доллар турадиган OLO 3D-принтерини ишлаб чиқариш учун маблағ тўпланмоқда. У смартфоннинг ҳисоблаш кучи ва экрани ёритилишидан фойдаланган ҳолда оддий батареялардан қувватланади.\nOLO учта асосий қисмдан иборат: смартфон жойланадиган негизга, нашр этиш қутиси ва ҳамда 3D-обект нашр қилинаётган пластина ўрнатиладиган двигател. Смартфон экранидан чиқадиган ёруғлик ёрдамида суюқ полимер қаттиқ ҳолатга келтирилади.\nАйтиш жоизки, OLO’нинг 2та камчилиги бор: биринчидан у митти нарсаларни нашр қилади, иккинчидан, ўз фирма маҳсулотларида ишлайди.\nПринтерни ишлаб чиқарувчиларнинг сўзларига кўра, керакли буюмдан Autodesk 123D Catch иловаси ёрдамида нусха олсангиз бас, OLO уни 10 дақиқа ичида нашр қила олади ҳамда Android, iOS ва Windows Phone операцион тизимларда ишлайдиган телефонларга мос тушади. Илк харидорларга маҳсулот шу йилнинг сентябрида етказилади.


Андижонда қиличбозлик бўйича турнир бошланди\n12:42 / 26.09.2017\nЎтган йилнинг декабрь ойида Андижонда муҳташам қиличбозлик мажмуаси ишга туширилган эди. Мазкур спорт иншоот саккиз нафардан ўн нафаргача қиличбозлар махсус йўлакча имкониятига эга майдон, 24х42 м ўлчамдаги машғулотлар зали, 50 ўринли меҳмонхона, тренажёр залларини ўз ичига олган.\nШу пайтга қадар қиличбозлар учун халқаро стандартларга жавоб бера оладиган қиличбозлар зали фақатгина Тошкентда мавжуд эди.\n25 сентябрь куни мажмуада ёшлар ва катталар ўртасида “Олтин водий” Республика очиқ турнири бошланди. Мусобақада юртимизнинг барча вилоятларидан ташриф буюрган спортчилар иштирок этишмоқда. Очилиш маросимида сўз олган терма жамоа бош мураббийи Геннадий Пелих ҳамда вилоят жисмоний тарбия ва спорт бошармаси бошлиғи Ўткирбек Тошпўлатов атлетларга муваффақият тилашди.\nМусобақалар қиличбозлик спорт турининг уч йўналиши – рапира, шпага ва шамшир йўналишида бўлиб ўтмоқда.\nБеллашувларнинг илк кунида Навоий вилоятидан Игорь Князев катталар ўртасида шпага йўналишида ғолиб бўлган бўлса, худди шу йўналишда Тошкент шаҳридан Малика Ҳакимова қизлар ўртасида олтин медални қўлга киритди.


News FeedTopics 7 826Photos 9 043Videos 672Participants 91 587\nОдамларни кулдириш учун ёлғон сўзлама! Набий саллаллоҳу алайҳи васаллам: "Қавмдагиларни кулдириш учун ёлғон сўзлаган кишига вой бўлсин! Вой бўлсин! Вайл бўлсин!" деб айтганлар. («Вой бўлсин ва «вайл» Жаҳаннам маъносида.) Абу Довуд ривояти.\n#албатта_ўқинг Қаришни кечиктириш учун илмий изланиш олиб борган 7 нафар япон олими Исломни қабул қилиб мусулмон бўлди. Нега мусулмон бўлганликларини қуйидагича баён қилдилар: «Олиб борилган илмий изланишларимиз натижасида, "табиий йўл" билан қаришни кечиктириш учун зайтун ва анжирдан фойдаланиш кераклигини аниқладик. Биз синаб кўрган бир нечта синовларда, 7 та зайтун, 1 та анжирдан тайёрланган кремларимиз ҳақиқатда қаришни кечиктирганига гувоҳ бўлдик. Қуръони Каримда ҳам зайтун билан анжирнин\n#ибрат Қиёмат куни энг қаттиқ қичқирувчи кимса ким? قيل للحسن البصري رحمه الله : من أشد الناس صراخاً يوم القيامة؟ فقال: رجل رزق نعمة فاستعان بها على معصية الله. Ҳасан Басрий раҳимаҳуллоҳдан «Қиёмат куни (азобнинг оғирлиги сабабли) энг қаттиқ қичқирадиган кимса ким?» деб сўралди. Шунда у киши: «Неъмат билан ризқланиб, Аллоҳга маъсият қилишда ўша неъматдан фойдаланган кимса» деб жавоб бердилар.\n#ибрат Дуо ижобат бўлмаслигининг ўнта сабаби: 1. Аллоҳни танийсизу, бироқ У Зотнинг ҳаққини адо этмайсиз. 2.Пайғамбар соллаллоҳу алайҳи васалламни севаман дейсизу, аммо суннатларини тарк этасиз. 3. Қуръонни ўқийсизу, лекин унга амал қилмайсиз. 4. Аллоҳни неъматларини ейсизу, бироқ уларнинг шукрини адо этмайсиз. 5. Шайтонни душманим деб биласизу, аммо у билан муроса қилиб келишасиз. 6. Жаннатни ҳақ деб биласизу, аммо унга кириш йўлида солиҳ амал қилмайсиз. 7. Дўзахни ҳақ деб биласизу, би\nЮсуф алайҳис саломнинг акалари у кишини ўлдирмоқчи бўлишди. Ўлмадилар... Изларини йўқотмоқчи бўлишди. Обрўлари ошиб кетди... Қул бўлишлари учун сотиб юборилдилар. Подшоҳ бўлдилар... Оталари қалбидан у зотнинг муҳаббатини суғуриб олмоқчи бўлишди. Оталарининг муҳаббати у зотга нисбатан зиёда бўлди... Башариятнинг тадбиридан ташвиш қилма. Аллоҳнинг иродаси барча иродалар устидадир... Аллоҳга ишон! Роббингга ишон!\n#ибрат МЕН Устозларимдан бирлари айган эдилар: "Кишининг пули кўпайгани сари Аллоҳ сақласин "мен ақллиман", "мен ҳақман", "мен гапиришим керак", "улар ким бўлибди", менинг фикримни барча олиши лозим", "мен...." каби фикрлари ривожланиб боради. Агар уни чегараламаса охири "мен сизнинг олий роббингизман" деб юборади. Бу тажрибадан ўтган". Аммо у билмайдики, "мен"лагани сари инсонлар наздида пастга қулаб бораверади! Бугунги кунда устознинг гапларига ишончим ортиб бораяпди...\nПайғамбаримиз Муҳаммад соллаллоҳу алайҳи васаллам ҳақида энг гўзал тариф.\nadded February 18 at 21:59\nЖаннатий мусулмон ва Жаҳаннамий мусулмонни фарқи. 1.Ҳақиқий мусулмон беш вақт намозни вақтида ўқийди. Мунофиқ эса фақат жума, жаноза ва ҳайит намози билан кифояланади. 2. Ҳақиқий мусулмон Рамазон ойида тўлиқ рўза тутади. Мунофиқ эса Рамазон ойида тутса 3-4 кун рўза тутади ёки умуман рўза тутмайди. 3. Ҳақиқий мусулмон ўз иймони билан машғул бўлади. Мунофиқ бировларнинг иймони билан машғул бўлади. 4. Ҳақиқий мусулмон ўзини ва бошқаларни жаннатга кириши учун ҳаракат қилади. Мунофиқ\nadded February 18 at 18:54\n#ибрат ЗУЛМНИНГ ОҚИБАТИ Бир киши ғарб мамлакатларидан бирига сафар қилди. У ерда бузуқчилик қилди. Унинг хотини, фарзандлари бор эди. У сафардан бемор бўлиб қайтди. Хотинига айтишга хижолат қилди. Чунки у хотинига хиёнат қилган эди. У бориб-келиб муолажа олиб олти йил юрди. Шифо топгунича беҳисоб пули кетди. Ўзининг дўстига шундай дейди: "Аллоҳга қасамки, шу гуноҳимни эсласам қалбим ёнади". "Албатта Роббингнинг чангали жуда ҳам шиддатлидир!". Бир киши зинокорлик қилар эди. Қаерда чирой\n#ибрат Йигирма йил онаси тайёрлаган овқатни еди. Бирор марта ёрдам бермади онасига. Уйланиши билан хотинчасига ёрдам бериб: "Хотинга ёрдам бериш суннат", дейди. Нима, онага ёрдам бериш бидъатми?!\n91 587 participants in the group


Перм ажойиботлари - "Доктор Живаго" шаҳри қандай ўзгармоқда\n06:24 17 Феврал 2020\n17:32 10.02.2020 (Янгиланган 17:41 10.02.2020) Ҳавола олиш\nПермликлар "очиқ кўнгил, меҳмондўст, хушфеъл, бироз ажойиброқ", деб ёзган эди XIX асрда Мельников-Печерский.\nЕвропача "public space" (жамоат жойлари-таҳр.), Кама қирғоғидаги ёшлар байрамлари, маҳаллий гастро-рассомларнинг асарлари - Пермни "Доктор Живаго"даги Юрятиннинг прототипи деб тасаввур қиладиганлар, Урал олди ўлкасининг ҳозирги пойтахтидан ҳайратда қолишади. Қор автомобилини сув устида пойгалари, турупли "посикунчики" таоми, тош ўрмони, балиқ овидан завқланиш ва бошқа маҳаллий ноу-хаулар ҳақида РИА Новости муаллифи Наталья Белякова ёзди.\nСаёҳат менюсининг мустақил элементи - "Перм ошхонаси" феноменидир. Унда Уралнинг бутун этник ва биохилма-хиллиги анъаналарини бирлашган. Ва бу ерда ҳар бир миллий таом янгича талқинга киради. Масалан, маҳаллий "нон қулоқлари" ёки "пельняни" - чучвара каби, лекин бошқача чимчилаш ва ичида лосось ёки чўртан гўшти билан фарқланади.\nЖенщина складывает пельмени на поднос\nГастро-рассомлар классик-гўшт билан тўлдириш ўрнига, улар "посикунчики"- пирожкини асал турипи билан тўлдирадилар ёки тановул қилиб бўлгандан кейин ичи нима билан тўлдирилган деган ўйларга шўмғишга мажбурлайдилар, бу су-видмиди (вакуум пакетда пиширилган) ёки печда димланганми?\nБиттагина "лекин"бор - ошхона ҳақиқатан ҳам маҳаллийдир. Агар сиз Пермга этиб борсангиз ва " хвощ" (қирқбўғин ўсимлиги-таҳр.) эскиришга улгиб, пиширишга яроқсиз бўлиб қолса, сиз таниқли пистикларни тотиб кўролмайсиз. Гарчи овқатлар ўзгариши билан буни сезишингиз даргумон. Гастро-ресторанлардан бирининг деворига: "Тинчланинг, сиз Пермдасиз!" деб ёзилганлиги бежиз эмас.\n© CC BY-SA 3.0 / shakko / Пермская государственная художественная галерея (Спасо-Преображенский кафедральный собор)\nМағрур евроосиёга мансублигининг белгиларини минтақанинг ҳамма жойида уўрса бўлади. Сизни қадимий афсоналардаги каби номланишлардан асло чалкашманг. Покча ёки Ныроб қишлоқларида сиз маҳаллий маҳсулотларга италянча итоаткорликни топасиз - масалан, бир литрли банкаларга аранг сиғиб кетган, тузланган оқ қўзиқоринларга.\nВоткинск сув омбори яқинидаги Елово қишлоғида, ҳар йилги "Еловская рыбка" номи остида бўлиб ўтадиган гастрономик фестиваль ва балиқ ови жангларида чўртан балиқ ва лещь,лаққа ва налим, стерлядь ва чехонь иштирокидаги балиқ гўштидан завқланиш яширинган.\nПермликлар "очиқ кўнгил, меҳмондўст, хушфеъл, бироз ажойиброқ", деб ёзган эди XIX асрда Мельников-Печерский. Учинчи минг йилликнинг бошланишидаги ёқимли ажойиботлар қаторида - ижтимоий-маданий маконларнинг очилиши.\nШпагин заводи лойиҳаси туризм дастурининг мажбурий қисмидир. Бу ерда 2000 йилларда туғилган ёш пермликлар ҳафта ўтказадилар. Жамоат жойларини яратишнинг Европа ва Америка тажрибаларидан илҳомланиб, маҳаллий меъморлар паровоз ремонт цехларини ва уларнинг атрофларига янги ҳаёт баҳш этдилар.\nБу ерда спектакллар, кўргазмалар, концертлар учун майдонлар мавжуд. Масалан, феврал ойида гастрономик фестивал ва ёшлар форуми бўлиб ўтади. Биноларнинг бир қисми Пермь санъат галереяси ва Пермь қадимликлар музейи филиалларига топширилди.\n"Учадиган фаришта" фигураси, Н. Шекшери қишлоғи, XIX аср. Пермь давлат санъат галереяси\nЯна бир "ажойиб" нарса - бу Пермь Эспланадаси, шаҳар марказидаги намунали европача сайр худуди: фаввора, майса билан қопланган бионик шакллар павильонлари, беланчаклар, мавсумий аттракционлар. Қишда музли яҳмалаклари, баланликлари ва ҳайкаллари билан муз шаҳарчаси қурилади.\nАмерика ва Евроосиё чегараларини чегараларини ўрганган Витус Беринг ўзининг Иккинчи Камчатка экспедициясининг бошида (1733) Оса номли шаҳардатўхтаб тунаган. Шу воқеага таниқли санъат объекти – денгизчининг қайта тикланган кемаси бағишланди.\n© Foto : Администрация Еловского муниципального района\nСтатуэтка фестиваля "Еловская рыбка" в селе Елово Пермского края\nАммо жасур қўмондоннинг руҳи нафақат бу кема сақлаб қолди, балки бу ерга ҳар йили "Беринг сув ҳудуди" экстремал спорт фестивалига ташриф буюрадиган қўрқмас ёшлар ҳам сақлаб қолган. Бу оддий европача сув қирғоғидаги йиғинга ўхшайди. Аммо Кама ёшларнинг ўзига ҳос, махсус кўнгил очиш тури бор - сувда қор машиналарида пойгаси.\nЧусовая дарёси соҳилидаги тош ўрмони ва Усьвинский устунлари - Юнон Метеорларига бизнинг жавобимиз. Қадимги маржонли кораллар, моллюскалар излари учраб турадиган оҳактошли ҳарсанглари массиви (бир неча миллион йиллар олдин бу ерда денгиз бўлган).\nPixabay / Vyacheslav Lozhkin\nБу жойларни узоқ вақтдан бери кино гуруҳлари ёқтириб қолган: "Биринчилар даври", "Парма қалби" ва бошқа киносагалар илҳомлантирувчи табиатда яралган.\n"Қизлар" комедия фильмидан кадрлар\nАйтганча, "Қизлар" фильмининг таниқли саҳналари ҳам яқин атрофда суратга олинган.\n"Соҳилбўйи жойлар одамлар учун " тенденцияси бу эрда янги эмас. XIX асрнинг охирида, шаҳарлар сув панорамаларидан тежамкор равишда фойдаланишган пайтларда, Пермь Кама бўйида сайр қилиш майдонига эга бўлди. Бугунги кунда маҳаллий аҳоли ва уларнинг ортидан келган сайёҳлар дарё бўйида доимий равишда бирор ҳодиса содир бўлаётганига кўникиб қолишмоқда: "Соҳилбўйидаги дам олиш кунлари" лойиҳаси доирасида ўтказилаётган кўргазмалар, концертлар, инсталляциялар.\nУлар учун – Пермьда - Европанинг энг узун шаҳарларидан бирида (дарё бўйлаб 70 километрдан кўпроқ) доимо жой топилади.\nПермда "Счастье не за горами" (Бахт тоғлар ортида эмас) деган машҳур ёзув бор. Демидково шаҳрининг энг тинч санаторийсида эса - "Счастье здесь" (бахт шу ерда) деган ёзув пайдо бўлди. Бу ҳам пермликларнинг ўзига хос британияча ҳазили.


Курак суяги ҳаромми? | Бир пиёла чой\n← Пайғамбарлардан қайси бирлари ўлимни орзу қилганликларини биласизми?\nСингапурлик қизчанинг сочлари ҳайратга сабаб бўлди →\nКурак суяги ҳаромми?\n“Қушхоналарда мол, қуй суякларининг орасидаги курак суягини (ҳаром курак) деб аташади ва унинг вазнини тарозидан айриб ташлайди. Ушбу ҳолатни тушунтириб беринг”.\n“Ҳақиқатан, мол сўйилиб тарозига тортилаётганда курак суяги учун икки кило олиб ташланади. Лекин бу суякнинг ҳаромлиги ҳақида бирон далил йўқ. Бу нарса қассоблар орасида урф бўлган кўринади. Нега, деб сўралса, ўша суякда илик ҳам йўқ, бошқа суяклар каби овқатга солинса, фойдаси бўлмайди. Уни тарозига тортиб харидорга сотиш маъқул саналмайди. Шунинг учун уни тарозидан чиқариб ташланса керак.\nМаълумот ўрнида айтиб ўтамиз, ҳанафий мазҳаби уламолари наздида жонлиқнинг еттита қисми ейилмайди. Булар: 1. Оққан қон. 2. Икки мояк (тухумдон). 3. Эркаклик олати. 4. Урғочи ҳайвоннинг жинсий аъзоси. 5. Безлари. 6. Сийдик пуфаги. 7. Ўт пуфаги.\nБу аъзолар орасида курак суяги йўқ. Шундан маълум бўладики, курак суяги тарозига тушмагани билан ҳаром дейилмайди. Зеро, бирон нарсанинг ҳаромлигига одамлар орасида тарқалган урф эмас, Қуръон ёки саҳиҳ ҳадис далил бўла олади”.


“Ўзбекнефтгаз”: Бошқарув раиси “Uzbekneftegaz GTL” заводида бўлиб технологик ҳудудларда бажарилаётган ишлар ҳолатини ўрганди (Фото) — Teletype\n“Ўзбекнефтгаз”: Бошқарув раиси “Uzbekneftegaz GTL” заводида бўлиб технологик ҳудудларда бажарилаётган ишлар ҳолатини ўрганди (Фото)\n“Uzbekneftegaz GTL” заводида олиб борилаётган инвестицион лойиҳа ҳолатини ўрганиш мақсадида “Ўзбекнефтгаз” АЖ Бошқаруви раиси Меҳриддин Абдуллаев бошчилигидаги “Ишчи гуруҳ” аъзолари қурилиш майдонида бўлди.\nЗаводнинг қурилиш майдонида қурилиш-монтаж ишлари якунланиб, ободонлаштириш ишлари фаол суръатларда амалга оширилмоқда, асфальт ётқизиш ишлари бошланиб, бўёқ ва изоляция ишлари давом эттирилмоқда.\nБошқарув раиси заводнинг технологик ҳудудларида ишга тушириш олди ишлари ва қувур, ускуналарнинг синов ишлари жараёни билан батафсил танишиб чиқди.\nЛойиҳа доирасида бажарилаётган ишларни давом эттирилиши бўйича тегишли кўрсатма ва топшириқлар берилди.\n“Ишчи гуруҳ” аъзоларининг қурилиш-монтаж ишлари ҳолати билан танишиш жараёнида, “Uzbekneftegaz GTL” заводида биринчи қозонхона қурилмасидаги ҳолат ўрганилди.\nҚувонарлиси, қозонхона қурилмаси ўрганиш вақти давомида ишга туширилди ва Бошқарув раисининг рухсати билан Заводда буғ ишлаб чиқарилиши бошланди.\nТаъкидлаш керакки, ҳосил бўлган буғ заводнинг технологик ва ишлаб чиқариш эҳтиёжлари учун ишлатилади. Бундан ташқари, тез орада заводда буғ турбина генераторлари ишга туширилиб, бунинг натижасида завод буғ энергияси туфайли ўз электр энергиясини ишлаб чиқариш имкониятига эга бўлади.\nИшга тушириш-созлаш олди ва ишга тушириш-созлаш ишларини бажаришда ҳозирги кунда 500 донадан зиёд техника жалб этилган бўлиб, қурилиш майдонида 9,5 минг нафардан ортиқ киши меҳнат фаолиятини давом эттирмоқда.


Аҳоли томорқа хўжаликларида ерёнғоқ етиштириш бўйича тавсиялар - Ўзбекистон Республикаси Қишлоқ хўжалиги вазирлиги\nАҳоли томорқа хўжаликларида ерёнғоқ етиштириш бўйича тавсиялар\nЭкиш учун тавсия этиладиган навлар: Қибрай–4, Лидер, Мумтоз, Саломат ва Тошкент–112 ва ҳ.к.\nЕрни экишга тайёрлаш. Ерёнғоқ экиладиган майдон кузда фосфорли ва калийли ўғитлар берилиб 25–30 см чуқурликда шудгор қилинади. Баҳорда ер тобига келганда чизел қилинади, текисланади. Текисланган майдонда майин тупроқ ҳосил бўлгач 70 см кенгликда жўяклар олинади. Кесакли ва нотекис ерларга экиш тавсия этилмайди, акс ҳолда уруғлар бир текистда, бир вақтда тўла униб чиқмайди. Туп сони 25–30 фоизга камаяди.\nЭкиш муддати. Республикамизнинг жанубий ҳудудларида апрель ойининг биринчи-иккинчи, марказий минтақада жойлашган ҳудудларида эса, апрелнинг учинчи ва май ойининг биринчи ўн кунлигида экиш тавсия этилади.\nЭкиш меъёри ва схемаси. Уруғларнинг йириклигига боғлиқ ҳолда Қибрай–4 ва Лидер навларида 0,1 гектарга 10–11 кг, Мумтоз навида 9 кг, Саломат ва Тошкент–112 навларида 7,5–8 кг. дан 70×10 ва 70×15см кўчат қалинлигида экиш тавсия этилади.\nПарваришлаш. Ерёнғоқ кўчатлари тўла униб чиққандан кейин қатор аралари юмшатилиб, бегона ўтлардан тозаланади. Ўсимликларнинг барги тўқ яшил рангга киргандан кейин биринчи озиқлантирилади ва суғорилади. Ерёнғоқ фосфорли ўғитларга талабчан бўлганлиги учун жўяклар олишдан олдин 0,1 га ерга 30 кг аммофос, биринчи сув билан эса 10–15 кг. дан азотли ўғитлар бериш тавсия этилади. Ерёнғоқнинг яхши ўсиб-ривожланиши учун экин қатор ораларини юмшатиш, ўсув даврининг дастлабки босқичларида тупроқ ҳароратини кўтариш, ҳаво алмашувини яхшилаш ва бегона ўтларни йўқотиш жуда ҳам муҳимдир. Иккинчи озиқлантириш эса, ўсимлик тўла гулга киргандан кейин ўтказилади ва 0,1 га ерга 20–30 кг. дан азотли ўғит берилади.\nҲосилни йиғиб олиш. Ерёнғоқ ҳосилини иссиқ ва қуруқ кунларда йиғиб олиш тавсия этилиб. Бу муддат сентябрнинг охири октябрь ойининг бошларига тўғри келади. Ҳосил пишиб етилганда ўсимлик барглари сарғаяди. Уруғлари етилганда ёнғоқ қобиғи тўрланади. Қобиқнинг ички томони қораяди. Ўзбекистон иқлим шароитида ҳосилни сентябрь ойи охири-октябрь бошларида йиғилганда очиқ далада поясидан ажратилмаган ҳолда бир неча кун давомида ушлаб турилса, уруғ таркибидаги намлик тез камаяди ҳамда бу вақт ичида гинофорлар қуриб ёнғоқлардан осон ажралади. Ҳосил йиғиб олинганда ёнғоқлар таркибидаги намлик 35–60% бўлиб, шабада айланадиган биноларда 8–10 сантиметр қалинликда ёйиб қуритиш ва вақти-вақти билан жойида айлантириб, аралаштириб туриш тавсия этилади.\nЕрёнғоқ поялари жодида майдаланади, илиқ сувда ивитилади ва кепакка аралаштирилиб молларга берилади. Пояларидан силос тайёрлаш ҳам мумкин.


Қандай маҳсулотларда шакар “яширинган"\nҚандай маҳсулотларда шакар “яширинганини” биласизми\nҚандай маҳсулотлар таркибида “яширинган” шакар бор ва буни қандай аниқлаш мумкин? Бу ҳақида Виноградов номидаги шифохонаси клиник диетология бўлими мудираси Юлия Пигарева Sputnik радиосига берган интервьюсида маълум қилди.\nҚандай маҳсулотлар таркибида “яширинган” шакар бор ва буни қандай аниқлаш мумкин? Бу ҳақида В.В.Виноградов номидаги шифохонаси клиник диетология бўлими мудираси, тиббиёт фанлари номзоди, терапевт, диетолог Юлия Пигарёва Sputnik радиосига берган интервьюсида маълум қилди.“Баъзи инсонлар бутунлай шакардан воз кечдим деб хато ўйлайдилар,- дейди у.- Газли ичимликлардан тортиб мюсли (тўғралган мевалар, ёнғоқлар ва бошқа турли донлардан тайёрланган нонушта учун тайёр ёрма)гача ва яна кўп маҳсулотларда шакар “яширинган” бўлади”.“Биринчи ўринда - газли ичимликлар: улар таркибида кўп миқдорда шакар бор. Ширин ичимликларни одам кўпроқ ичиши мумкин. Асосан томат пастасидан тайёрланган соуслар, турли хил кетчуплар. Одатда, одамлар бу каби маҳсулотларда керагидан ортиқ шакар борлигини билмайди. Шунингдек, мевали йогуртлар ва творогли масаллиқлар, ширин сутли маҳсулотлар, турли хил ёрмалар ва нонушта учун тайёр маҳсулотларда ҳам шакар кўп”, дейди ПигарёваИнсон бир суткада ўртача 1700 килокалорий сарф қилади. ЖССТ тавсиясига кўра, рационда оддий углеводлар ҳиссаси 5-10% дан ошмаслиги керак. Бу дегани, биз истеъмол қилаётган маҳсулотларда тўққиз чой қошиқдан ошмаган миқдорда шакар бўлиши керак. Маҳсулотнинг калориялилигини ва унинг таркибидаги оддий углеводларни аниқлаш учун маҳсулот ёрлиғини диққат билан ўқиб чиқиш керак, дейди мутахассис“Масалан, таркибга кўра маҳсулотда шакар йўқ, аммо барибир, унга топинамбура, агава каби турли сироп қўшилган бўлади. Бу эса оддий шакар дегани. Тиббиётда табиий ширинлаштирувчи воситалар оддий шакарга қараганда афзалроқ, бироқ шунда ҳам унинг қанча миқдорда истеъмол қилиниши муҳим. Бундай оддий шакарлар бир суткалик калориялик ҳажми билан ҳисобланиши керак. Бунда маҳсулот ёрлиғини ўқиш жуда муҳим”, дея таъкидлади Пигарёва.“Агар маҳсулот таркибида барибир шакар бўладиган бўлса, унда шакар энг охирги ўринда бўлиши керак, (ёрлиқларда маҳсулотнинг таркибий қисми улар миқдорининг камлигига қараб кўрсатилади,- таҳр.шарҳи), дейди диетологМавзуга оид:\nшакар, шифокорлар тавсияси\n05:40 21.12.2021 (янгиланди: 14:36 21.12.2021)\nCC BY-SA 2.0 / Gunilla G / SugarСахар\nДиетолог Пигарева: газли ичимликлар, соуслар, сут маҳсулотлари ва мюслида шакар “яширинган”\nҚандай маҳсулотлар таркибида “яширинган” шакар бор ва буни қандай аниқлаш мумкин? Бу ҳақида В.В.Виноградов номидаги шифохонаси клиник диетология бўлими мудираси, тиббиёт фанлари номзоди, терапевт, диетолог Юлия Пигарёва Sputnik радиосига берган интервьюсида маълум қилди.\n“Баъзи инсонлар бутунлай шакардан воз кечдим деб хато ўйлайдилар,- дейди у.- Газли ичимликлардан тортиб мюсли (тўғралган мевалар, ёнғоқлар ва бошқа турли донлардан тайёрланган нонушта учун тайёр ёрма)гача ва яна кўп маҳсулотларда шакар “яширинган” бўлади”.\n“Биринчи ўринда - газли ичимликлар: улар таркибида кўп миқдорда шакар бор. Ширин ичимликларни одам кўпроқ ичиши мумкин. Асосан томат пастасидан тайёрланган соуслар, турли хил кетчуплар. Одатда, одамлар бу каби маҳсулотларда керагидан ортиқ шакар борлигини билмайди. Шунингдек, мевали йогуртлар ва творогли масаллиқлар, ширин сутли маҳсулотлар, турли хил ёрмалар ва нонушта учун тайёр маҳсулотларда ҳам шакар кўп”, дейди Пигарёва\nИнсон бир суткада ўртача 1700 килокалорий сарф қилади. ЖССТ тавсиясига кўра, рационда оддий углеводлар ҳиссаси 5-10% дан ошмаслиги керак. Бу дегани, биз истеъмол қилаётган маҳсулотларда тўққиз чой қошиқдан ошмаган миқдорда шакар бўлиши керак. Маҳсулотнинг калориялилигини ва унинг таркибидаги оддий углеводларни аниқлаш учун маҳсулот ёрлиғини диққат билан ўқиб чиқиш керак, дейди мутахассис\n“Масалан, таркибга кўра маҳсулотда шакар йўқ, аммо барибир, унга топинамбура, агава каби турли сироп қўшилган бўлади. Бу эса оддий шакар дегани. Тиббиётда табиий ширинлаштирувчи воситалар оддий шакарга қараганда афзалроқ, бироқ шунда ҳам унинг қанча миқдорда истеъмол қилиниши муҳим. Бундай оддий шакарлар бир суткалик калориялик ҳажми билан ҳисобланиши керак. Бунда маҳсулот ёрлиғини ўқиш жуда муҳим”, дея таъкидлади Пигарёва.\n“Агар маҳсулот таркибида барибир шакар бўладиган бўлса, унда шакар энг охирги ўринда бўлиши керак, (ёрлиқларда маҳсулотнинг таркибий қисми улар миқдорининг камлигига қараб кўрсатилади,- таҳр.шарҳи), дейди диетолог